ЛОЙИҲАЛАР АМАЛГА ОШСИН, - Ўзбекистон овози газетаси\nкўпчиликка нафи тегсин\nҚашқадарё вилоятида партиямиз аъзоларининг 38 фоизини хотин-қизлар ташкил этади. Улар орасида Олий Мажлис Қонунчилик палатаси ва маҳаллий Кенгашлар депутатлигига сайланган, давлат ва жамоат ишларини сидқидилдан бажараётган, корхоналар, ўқув юртларига раҳбарлик қилаётган, бир сўз билан айтганда, ўз меҳнати билан обрў қозонаётганлар кўпчиликни ташкил этади.\nБугун мамлакатимизда янги ва тизимли ислоҳот режалари белгиланаётган, амалий ишга дадил киришилаётган паллада фаол, ташкилотчи аёлларимиз олдига қандай вазифалар қўйилмоқда? Тадбирларда мақталган лойиҳалар кейинчалик унутилмаяптими? Умуман, бугуннинг талаби қандай ўзи? Жадал тараққиёт, расмиятчилик ва қоғозбозликка барҳам бериш, давлат ва жамият ривожланишини янги поғонага кўтариш, халқимизга муносиб ҳаёт тарзини яратиб бериш... Мана, бугунги устувор мақсадлар.\nҚарши шаҳридаги «Ёшлар маркази»да ўтказилиши мўлжалланган тадбирга келишдан олдин давлатимиз раҳбарининг Вазирлар Маҳкамасининг мажлисидаги маърузасини яна бир бор ўқиб, айрим хулоса ва саволларни ёзув дафтаримга қайд қилган эдим. Хусусан, оилани мустаҳкамлаш, фарзанд тарбияси, аёлларимизнинг муносиб меҳнат билан бандлиги масалаларини ҳал этишда «Фаол аёллар» қаноти аъзолари, ташаббускор етакчиларимиз қандай амалий ишлар қилиши лозимлиги ҳақида ўйлардим. Изланувчан, ташаббускор аёлларимиз ўз қобилият ва имкониятларини тўла юзага чиқаришаяптими? Қандай шогирдлар тайёрлашаяпти?\n— Бугунги куннинг талаби ўзгача ва қатъий, — дейди партиямиз Марказий Кенгашининг хотин-қизлар ижтимоий-сиёсий фаоллигини ошириш сектори мудири Гулшан Асадова. — «Ижтимоий ҳимоядан — ижтимоий фаоллик сари» ва бошқа яхши лойиҳалар амалга оширилмоқда. Тўғри таъкидлаяпсиз, кўп нарса ҳаракат ва натижага боғлиқ.\n— Гулшан Асадованинг фикрига қўшиламан, — дейди «ЎзХДПнинг энг фаол аёли» кўрик-танлови ҳакамлар ҳайъати аъзоси Лазиза Аллаёрова. — Бир неча танловда қатнашиб, ўзимга хулоса қилдим. Имкониятларимни чамалаб кўрдим ва амалий ишлар қўлимдан келишига ишондим. Ҳозир айрим лойиҳаларни мўлжаллаяпман. Бугунги тадбирга келсак, одил баҳолашга ҳаракат қиламиз, бунга ишонаверинг.\nТанлов иштирокчиларининг кўпчилиги турли фан ўқитувчилари, икки киши маҳалла фуқаролар йиғини фаоли экан.\nБиринчи шарт бўйича тақдим этилган лойиҳаларнинг аксариятида тадбиркорлик ғоялари илгари сурилган. Қарши шаҳридан Хуршида Ташенова коллеж ўқитувчиси, икки фарзанднинг онаси экан. Болалар ва катталар учун шифобахш сут ва мева маҳсулотлари ишлаб чиқарувчи кичик корхона ташкил этиш лойиҳасини тақдим қилди. Бундай маҳсулотлар ҳозирги кунда Самарқанд шаҳридаги «Агро браво» корхонасида тайёрланаётган экан. Режани амалга оширишга Қарши туманидаги «Искандар Жабборов» фермер хўжалиги ҳам таъсисчи бўлиб кирмоқчи. Банкдан 100 миллион сўм кредит олиш ва уни беш йил орасида узиш режалари батафсил шарҳланган.\nҚарши тумани вакили Дилбар Авазова кичик қандолат цехи ва дўкон қуриш ниятини баён қилди. Нишон тумани вакиласи Махфират Ражабова тикувчилик маҳсулотлари тайёрлайдиган кичик корхона афзалликлари ҳақида гапириб берди.\nИштирокчиларнинг энг истеъдодлиларидан бири Муборак тумани вакиласи Нодира Умирова эди. У Тошкент ахборот технологиялари университетини битирган малакали мутахассис. Рус ва инглиз тилларини пухта билади. Тумандаги ижтимоий-иқтисодиёт коллежи ўқитувчиси. Бундан икки йил олдин «Ёш сиёсатчи» танловининг республика босқичида иштирок этган эди.\nУнинг биринчи шарт бўйича тақдим этган «Имконияти чекланган шахслар учун таълим портали яратиш» лойиҳаси анча мураккаб ва кутилмаган бўлди. Масалан, яқинда бўлиб ўтган Президент сайловида кўзи ожизлар учун махсус бюллетень тарқатилгани хорижий кузатувчиларнинг эътиборига сазовор бўлганди. Нодира бу тажрибани ривожлантириб, имконияти чекланганларни масофавий ўқитиш, интернетда ўзбек тилидаги дарсликларнинг мавжуд эмаслиги ва бошқа муаммоларни ҳал қилиш таклифларини ўртага ташлади. Бу борада Олий ва ўрта махсус таълим, Соғлиқни сақлаш вазирликлари ҳамда турли жамоат ташкилотлари билан ҳамкорлик мўлжаллаган. Кўриниб турибдики, ниҳоятда истиқболли режа. «Лойиҳани янада такомиллаштираман, албатта юзага чиқараман», деди «Энг зукко иштирокчи» номинацияси ғолиби Нодира Умирова.\nИштирокчиларнинг билимдонлик ва нотиқлик санъатини қай даражада эгаллаганлиги кўрикнинг иккинчи — «Қонунларимиз ҳаётимиз асоси» ва учинчи — «Сиёсий ҳозиржавоблик» шартлари орқали синаб кўрилди. Бу ўринда ҳам эсдан чиқмайдиган ҳолатлар юз берди. Масалан, Касби тумани вакили, олий маълумотли ўқитувчи Шоира Турсунова яхши лойиҳа тақдим қилди, учинчи шартдан ҳам яхши ўтди. Бироқ ўзи танлаган қонунни етарли даражада шарҳлаб беролмади.\nАксинча, Китоб тумани вакили, мактаб муаллимаси Холидахон Аҳмедованинг биринчи шарт бўйича лойиҳаси паст баҳо олганди. Аммо у умидсизликка тушмади. Ижтимоий ҳимоя тўғрисидаги қонунни чуқур шарҳлаб, бир қанча фойдали қўшимчалар киритишни таклиф қилди. Савол-жавобда ҳам ўз билимдонлигини исботлади.\nХуллас, танловда Китоб тумани вакили Холида Аҳмедова иккинчи, Қарши шаҳридан Хуршида Ташенова учинчи ўринни эгаллади. Косонлик Инобат Шомуродова ғолиб чиқиб, кўрик-танловнинг республика босқичига йўлланмани қўлга киритди.\nИнобат 1987 йилда туғилган, бошланғич синф ўқитувчиси, икки фарзанднинг онаси. Мен диққат билан кузатиб бордим. У барча шартларни аъло даражада бажарди.\n— Рости, бундай натижани кутмаган эдим, — дейди Инобат Шомуродова. — Ўзим ҳам кўп нарсани ўргандим.\n— Мақтанишга йўймангу, бизда бир-бирини қўллаб-қувватлаш, устоз-шогирдлик анъанаси яхши йўлга кўйилган, — дейди Косон туман партия кенгаши раиси Султонмурод Раҳимов. —Инобатга тайёргарлик жараёнида кўпчилик ёрдам берди. У тақдим қилган «Маҳлиё» мижозларга хизмат кўрсатиш лойиҳаси амалга ошса, камида 20 киши ишли бўлади. Бундан ташқари, ҳар йили 60-70 кишини касб-ҳунарга ўргатиш мумкин. Бу лойиҳани, албатта, амалга оширамиз.\nБу ҳаёт тақозоси: режалар, лойиҳалар коғозда қолмаслиги керак. Улар амалга ошсин, кўпчиликка нафи тегсин!


08:59 27 Сентябр 2020\n08:54 24.01.2020 Ҳавола олиш\nХитойнинг 2019-nCoV коронавируси тарқалаётган Ухань шаҳрида 250 нафар атрофида Ўзбекистон фуқароси, асосан олий таълим муассасалари талабалари яшайди.\nТОШКЕНТ, 24 янв — Sputnik. Хитойнинг 2019-nCoV коронавируси тарқалаётган Ухань шаҳрида 250 нафар атрофида Ўзбекистон фуқароси, асосан олий таълим муассасалари талабалари яшайди. Уларнинг нисбатан кўпчилиги семестр якунлангани сабабли ватанга қайтишган.\n“Уларга консуллик-ҳуқуқий ёрдам кўрсатиш учун “Wechat” ижтимоий тармоғида “Ухан 2020 Ўзбекистон” гуруҳи тузилди. Талабаларга хотиржамликни сақлаш, зарурий эҳтиёт ва профилактика чораларига амал қилиш кераклиги тушунтирилди, элчихона консуллик бўлими ходимларининг телефон рақамлари берилди”, – дейилади хабарда.\nУханда махсус шошилинч штаб жойлаштирилган ва 23 январь соат 10:00дан бошлаб жамоат транспорти вақтинча тўхтатилган, аэропорт ва темир йўл рейслари бекор қилинган. Шаҳардан чиқиш йўллари ёпилган. Шаҳарнинг барча транспорт воситалари ҳуқуқни муҳофаза қилиш органлари томонидан назоратга олинган.


Муниса Ризаевадан жўшқин тарона премьераси » PopCorn.uz - Шоу Бизнес олами хақиқати\nМуниса Ризаевадан жўшқин тарона премьераси\nСана: 01.08.2014 2343 қайноқ\nСерғайрат ва тиниб-тинчимас Муниса Ризаева ўз йўналишида яратилган янги таронани 1-август куни тақдим этди.\n“Орзу қилма” дея номланган тарона премьерасини кўпчилик интиқлик билан кутганди десак муболаға бўлмайди. 1-август санасида юртимизнинг бир қатор радиостанцияларида премьера қилинган қўшиқ биринчи марта эксклюзив равишда “Ўзбегим Таронаси” радиоси орқали жаранг сочди. Таронанинг премьераси ҳам одатдаги лойиҳалардан фарқли равишда икки бошловчи ҳамроҳлигида ўтказилди.\nТурсуной Алимова ва Дилмурод Ғуломов олиб борган премьера лойиҳасида янграган “Орзу қилма” қўшиғини Бобур Умаров ёзиб берган. Муниса Ризаева эса маромига етказиб ижро этган. Буни тингловчилар ҳам эътироф этишди.\nКузда ўтказиладиган концерт дастурига қизғин хозирлик кўраётган Муниса Ризаеванинг истеъдоди ҳақида кўплаб мухлислар эътироф этишди. Хусусан, унинг овози хатто чет элдаги мусиқа шинавандаларини ҳам ўзига мафтун этганлиги маълум бўлди.\nҚўшиқ эса Мунисага хос жўшқин кайфиятда яратилган. Ана шу жиҳат билан ҳам кўплаб тингловчиларнинг мақтовига сазовор бўлди.\nDastan 04 8 2014 14:41\nUh ti fotolaniiiiiiiiii dahshatkuuuuuuuuuuu vasheeeeeeeee\nKaren 04 8 2014 14:42\nQoshiq zo'r omqdini bersin Munisni\nJasmin 04 8 2014 14:43\nКлассно супер Мунисга гап йук\nOybek 04 8 2014 14:44


Яқин Шарқнинг бир қатор мамлакатлари француз маҳсулотларига бойкот эълон қилди – Газета.uz\nЯқин Шарқдаги айрим мамлакатларда аҳоли француз маҳсулотларини бойкот қилмоқда ва «исломофоблар кампаниясига» қарши чоралар кўрмоқда. Бу реакцияга Франция президентининг мамлакат сўз эркинлиги, шу жумладан карикатуралардан воз кечмайди деган сўзлари сабаб бўлди. У бу ҳақда ўқувчиларга Муҳаммад пайғамбарнинг Charlie Hebdo карикатурасини кўрсатган ва келиб чиқиши чечен миллатидан бўлган иммигрант томонидан ўлдирилган ўқитувчи билан видолашиш маросимида айтган эди.\nLotinchada 27 октябр 2020, 14:30 Жаҳон\n23 октябрдан бошлаб Яқин Шарқдаги ижтимоий тармоқларда Франция ва француз маҳсулотларини бойкот қилишга чақириқлар тарқалмоқда, дея хабар берди Франциянинг RFI радиоси.\nНорозиликларга Франция президенти Эммануэль Макроннинг мамлакатда сўз эркинлиги, шу жумладан карикатуралардан воз кечилмаслиги ҳақидаги айтган гаплари сабаб бўлди. Бундан ташқари, ўтган ҳафта Charlie Hebdo сатирик мультфилмларидан лавҳалар Монпелье ва Тулузадаги ҳукумат биноларида намойиш этилди.\nАкция 47 ёшли француз тарихи ва географияси ўқитувчиси Самюэль Патининг хотирасига бағишланди, у 18 ёшли мусулмон муҳожир томонидан ўлдирилди. Абдулах Анзоров ҳақида унинг 2002 йилда Москвада туғилгани, келиб чиқиши чечен бўлганлиги ва сўнгги 12 йил давомида Францияда қочқин сифатида истиқомат қилаётгани маълум. Фожиадан олдин, Самюэль Пати ўз ўқувчиларига синфда Charlie Hebdo нинг Муҳаммад пайғамбар тасвирланган карикатурасини намойиш этгандан сўнг, икки ҳафта давомида унга ҳужум ва таҳдидлар қилинган.\nАввалроқ Франция президенти мамлакатдаги сепаратизмга қарши кураш бўйича катта маъруза қилди, деб ёзади РИА Новости. Исломий сепаратизмга қарши кураш доирасида Франция ҳукумати болалар таълимига алоҳида эътибор қаратмоқчи. Макрон Франция Мусулмонлари Кенгаши билан биргаликда мамлакатда «маърифатли Ислом» ни қуришда ёрдам берадиган ташкилотни яратиш зарурлиги ғоясини ҳам билдирди. Унга кўра, «Франциядаги Исломни чет эл таъсиридан озод қилиш ва масжидларни молиялаштириш устидан назоратни кучайтириш» зарур.\nБунга жавобан Туркия президенти Режеп Таййип Эрдўған француз ҳамкасби «руҳиятини даволаши» кераклигини айтди. Франция ўз элчисини маслаҳат учун Анқарадан чақириб олди.\nRFI маълумотларига кўра, Ливия пойтахти Триполида намойишчиларнинг кичик гуруҳлари Эммануэль Макрон ва Франция байроқлари портретларини ёқиб, оёқ ости қилишган. Қатар пойтахти Доҳада Франциянинг Le Train Bleu («Мовий поезд») ресторани менюсидан барча француз маҳсулотлари олиб ташланган. Қатарнинг энг йирик озиқ-овқат тармоқлари — Al-Meera ва Souq al-Baladi ҳам француз маҳсулотларини бойкот қилишини эълон қилди. Қатар ва Қувайтдаги супермаркетлар жавонларидан француз пишлоқлари олиб ташланди.\n«Биз барча француз маҳсулотлари, пишлоқлари, кремлари ва бошқа косметик воситаларини олиб ташладик», — деди Кувайт кооперативлар федерацияси раиси ўринбосари Халид ал-Отаиби 25 октябрь куни AFP га. Бундан ташқари, Қувайтдаги 430 га яқин сайёҳлик агентликлари Францияга чипталарни рўйхатдан ўтказишни тўхтатиб қўйишди.\nЖазоир Адолат ва тараққиёт учун исломий фронт партияси раҳбари Абдулла Жабалла ҳам француз маҳсулотларини бойкот қилишга чақирди ва Франция ҳукуматидан элчисини чақириб олишини талаб қилди.\nДушанба куни Франция маҳсулотларини бойкот қилиш чақириғига Туркия президенти Режеп Таййип Эрдўған қўшилди. «Мен ўз халқимни ҳеч қачон француз маҳсулотларини сотиб олмасликка чақираман», — дея Туркия раҳбари сўзларини келтиради «Интерфакс». Эрдўғанга кўра, Европада мусулмонларга қарши душманлик тарқалмоқда. «Бир қатор Европа мамлакатларида мусулмонларга ва исломга нафрат давлат раҳбарлари даражасида қўллаб-қувватланадиган давлат сиёсати даражасига кўтарилди. Қайси лавозимда бўлишидан қатъи назар, Исломга нисбатан душманлик руҳий оғиш эканлигини яна бир бор таъкидлайман», — деди Туркия президенти.\nФранциянинг Исломободдаги элчисига душанба куни Покистон Ташқи ишлар вазирлиги, маҳаллий ҳокимият маълумотларига кўра, Париж томонидан олиб борилаётган «сўз эркинлиги ниқобидаги тизимли исломофобия кампанияси» муносабати билан норозилик билдирилди.\nАввалроқ, 24 сентябрь, шанба куни Исроилдаги Франция элчисининг қароргоҳи ёнида 200 га яқин киши пайғамбар карикатураларини тақиқлашни талаб қилишди. Шу билан бирга, Франция президентининг фотосуратлари Ғазо секторидаги намойишчилар томонидан ёқиб юборилган. Якшанба куни Туниснинг олисдаги Ал-Камур вилоятида бир неча ўнлаб одамлар французларга қарши митингга йиғилишди.\nМарокаш Ташқи ишлар вазирлиги «Ислом ва пайғамбарга тажовуз қилган карикатураларнинг нашр этилиши қораланган» номли расмий коммюникени эълон қилди, шунингдек, унда «баъзиларнинг эркинлиги бошқаларнинг дин эркинлиги бошланган жойда тугайди» деб таъкидланган.\nФранцуз маҳсулотлари ҳам баъзи супермаркетлардан олиб ташланган. Иорданияда Ислом ишлари вазири Муҳаммад ал-Ҳалайлеҳ пайғамбарларни ҳақорат қилишнинг шахсий эркинлик билан ҳеч қандай алоқаси йўқлигини, «зўравонликни қўзғатадиган жиноят» эканлигини айтди. Амман Савдо-саноат палатаси раиси Халил Хож Тавфиқ Франциянинг Иорданиядаги элчисига хат юбориб, президент Макрондан зудлик билан кечирим сўрашини талаб қилди.\nФаластиндаги ХАМАС ҳаракати вакиллари худди шундай коммюнике эълон қилиб, французларни Эммануэль Макроннинг карикатуралар ҳақидаги сўзлари «оқибатлари» ҳақида огоҳлантирган. «Динларни ва пайғамбарларни ҳақорат қилиш сўз эркинлиги билан ҳеч қандай алоқаси йўқ, бу нафратни кучайтиради», дейилади уларнинг баёнотида.\nМиср, Эрон ва Ироқдаги RFI мухбирлари якшанба куни кечқурун французларга қарши норозилик намойишлари ҳали бу мамлакатларда тарқалмаганлигини таъкидлашди. Бироқ душанба куни Макроннинг портретлари ва Франция байроғи Боғдоддаги Франция элчихонаси олдида намойишчилар томонидан ёқиб юборилди. Эрон ташқи ишлар вазири Жавад Зариф Францияни «экстремизмни тарғиб қилишда» айблади.\nФранция Ташқи ишлар вазирлиги якшанба куни кечқурун коммюнике эълон қилиб, Яқин Шарқни француз маҳсулотларига бойкот қилишни тўхтатишга чақирди. Ушбу чақириқлар «Франциянинг виждон эркинлиги, сўз эркинлиги, дин эркинлиги ва ҳар қандай нафратни рад этиш борасидаги позициясини тескари қилиб кўрсатмоқда», дейилган ташқи сиёсат бўлимида.\nРасмий Париж Эммануэль Макроннинг Сорбоннада ўқитувчи Самюэль Пати билан хайрлашиш маросимида айтган сўзларидан Яқин Шарқда кенг тарқалаётган французларга қарши ҳаракат томонидан сиёсий мақсадларда фойдаланилаётганини таъкилади.\nЭммануэль Макроннинг ўзи ҳам бунга жавобан француз, инглиз ва араб тилларида твитлар жойлади: «Биз тинчлик билан ифода этилган барча фарқларни (фикрлар, қарашлар) ҳурмат қиламиз. Биз нафратли ифодаларни қабул қилмаймиз ва оқилона мунозарани қўллаб-қувватлаймиз».\nЎзбекистон мусулмонлар идораси пайғамбарга хос «босиқлик ва зукколик"ка чақирди 28 октябр 2020, 10:49


Чиқиш визаси бериш учун қўйилган шарт – туҳмат билан баравардир « O'zbekiston ERK Demokratik Partiyasi\nЧиқиш визаси бериш учун қўйилган шарт – туҳмат билан баравардир\n24 April 2015 - 16:34\nХорижга чиқиш визаси олиш учун қилган расмий мурожаатимга ИИВ расмийси бадавлат шахслардан бирини қамоққа олиш учун ҳозирланган сохта ишда қатнашиб¸ умримда кўрмаган бу одамга нисбатан кўрсатма беришни шарт қилиб қўйди”¸ дейди Озодликка мурожаат қилган ўзбекистонлик аëл. Ҳуқуқ фаоллари таъкидича¸ чиқиш визаси тизими фуқаролардан ҳар хил жиноий схемаларни амалга оширишда восита ўлароқ фойдаланиш механизмига айланган.\nОзодликка мурожаат қилган ўзбекистонлик аëл¸ қолаверса¸ у тилга олган расмийлар шахси ҳам Озодликка маълум бўлишига қарамай¸ манбанинг ўз хавфсизлиги борасидаги хавотирларидан келиб чиқиб¸ бу маълумот ошкор қилинмайди. ( Қаҳрамонимизни шартли тарзда Сайëра деб атаймиз.)\nСайëра ўзининг ëшликда алданиб¸ Дубайга кетиб фоҳишалик қилганлардан эканини яширмайди. Дубайдан қайтгач¸ ўзи билан бирга кетиб¸ айни ишни қилган танишлари берган кўрсатма асосида Ўзбекистон Жиноят Кодексининг 135-моддаси – одам савдосида айбланиб¸ 5 йилга озодликдан маҳрум этилган. Жазо муддатининг биринчи йилини ўтар-ўтамас¸ амнистияга тушиб¸ озодликка чиқарилган. Хорижликка турмушга чиққани боис¸ озодликка чиқиши билан эрининг ëнига кетиш учун янги паспортга мурожаат қилган.\nЎтмиши оғир ва мураккаб бўлган Сайëранинг ҳаëтидаги янги кўргуликлар¸ унинг ҳикоясига кўра¸ биометрик паспортига чиқиш визаси олиш учун ўзи яшовчи шаҳар ички ишлар бўлимига ҳужжат топширганидан сўнг бошланди.\n– Паспортимни яхши олдим¸ беш кунда берди. Қийналган аëл экан¸ деб. Паспорт олганимдан кейин участкавой чақирди. Мен турмуш ўртоғим хорижлик экани¸ Ўзбекистондан чиқиб кетишим кераклигини тушунтирдим¸ ЗАГС қоғозларимни кўрсатдим. Ўзбекистонда мени ушлаб турадиган на ишим¸ на уй-жойим бор. Участкавой тушунди¸ надзорга қўймасдан¸ қаршилигим йўқ¸ деб ëзиб берди. Кейин ОВИРга бордим. Ҳужжат топширгандан 10 кун ўтиб махсус суҳбат бўлар экан¸ суҳбатга кирдим. Кирсам¸ хонада ўзини вилоят Ички ишлар бошқармасининг Одам савдоси бўйича ходими ҳам бор экан¸ ўзини таништирмади. Шу одам билан гаплашдим. Очиқдан-очиқ шарт қўйди – менга ишлайсиз¸ 135 бўйича битта хотиб бор¸ шуни ушлаб берасиз¸ деди. У аëл ресторанлари бор¸ ўзига тўқ хотин экан. Шуни ушлаб берасан, деди,- деб ҳикоя қилади Сайëра.\nСуҳбатдошга кўра¸ вилоят ИИБ расмийси унга ишлаш қанақа бўлишини очиқ тушунтириб берган:\n– Ресторанига борасан¸ опа мени Россияга ишга жўнатинг¸ дейсан. Унга нима қилиб бўлса ҳам¸ бўпти¸ Россияга юбораман¸ деган гапни айттирасан¸ шу гапни диктофонга ëзиб оласан¸ ўша менга етади¸ деди. Бу гапдан кейин нима қилишимни билмадим. Тошкентга Сайëра Рашидованинг идораси (Ўзбекистон Республикаси Олий Мажлисининг Инсон ҳуқуқлари бўйича вакили – омбудсман –таҳр.) га телефон қилдим. Келинг дейишди. Лекин одамлар уларга борсанг¸ паспортингни олиб¸ ўзингни қамаб қўяди¸ деб қўрқитгандан кейин бормадим. Прокуратура¸ МХХга бордим арз қилиб. Ҳаммаси яна ОВИРга жўнатди. ОВИР яна ўша ИИБдаги одамга юборди. У яна “давай ман айтган одам савдосини қилиб бер¸ икки кунда санга ОВИР бераман” деди¸- дейди Сайëра.\nИкки ой менга тинимсиз босим қилишганидан кейин¸ чидолмасдан¸ қўшни давлатга чиқиб кетдим. Ҳозир қўлимда паспортим бор¸ лекин чиқиш визаси йўқ. Эримнинг олдига кетаман десам¸ у мамлакатга чиқиш визаси бўлмаса қўймайди. Нима қилишимни билмай¸ қон бўлиб ўтирибман¸- дейди Сайëра.\nЎзбекистонда қамалиб чиққанлар¸ фоҳиша ва турли жиноятда айбланган ëки гумонланганлардан кучишлатар тизимидагилар қамашни режалаган одамларга қарши кўрсатма бериш ëки уларни қўлга олиш учун қўйилган тузоқларда восита сифатида фойдаланишнинг махсус механизми мавжуд¸- дейди ҳуқуқ фаоли Абдураҳмон Ташанов.\nОВИР тизими¸ айниқса¸ Ўзбекистонда урфга айланган одам савдосига қарши кураш¸ фуқароларни Жиноят Кодексининг 135-моддаси бўйича қамаш жараëнидаги фаол бўғинга айланган¸ дейди Абдураҳмон Ташанов:\n– Ўзбекистон ҳукумати БМТнинг Одам савдосига қарши кураш бўйича конвензиясини бажараяпти ва ҳар тўрт йилда БМТ учун даврий ҳисобот ҳозирланади. Шунинг учун одам савдоси бўйича республика идоралараро комиссияси ташкил қилинган. Вазият жуда даҳшат. Булар қўлга олинган одам савдогарлари сонини кўпайтириш бўйича мусобақа ўйнаяптими¸ билмайман. Мақсад¸ одам савдоси бўйича имкон қадар кўпроқ одамни қамашга ўхшайди. Одам савдоси бўйича битта шикоят тушса бўлди¸ қутула олмайсиз. ОВИР системаси ана шу жараëннинг устида ўтирибди. Уларнинг ўз қурбонларини қўлга олишда фойдаланадиган объектлари жуда кўп. Бу Сайëра каби қамалганлар¸ фоҳишалар билангина тугамайди. Амалда улар исталган одамдан ана шундай сохта курашдаги восита сифатида фойдаланади¸- дейди ҳуқуқ фаоли ва журналист Абдураҳмон Ташанов.


ФХХ Россияга келган мигрантлар сонини очиқлади – Ўзбекистон етакчи\nФХХ ҳисоботига кўра, 2019 йилнинг биринчи ярим йиллигида Россияга 2,4 млн хорижлик ишлаш мақсадида келган. Улардан энг кўпини Ўзбекистон фуқаролари ташкил қилади.\nТОШКЕНТ, 16 авг - Sputnik. Россия Федерал хавфсизлик хизматининг чегара хизмати 2019 йилнинг биринчи ярим йиллигида мамлакатга ишлаш мақсадида келган чет эл фуқаролари сонини маълум қилди.\nФХХ ҳисоботига кўра, биринчи ярим йилликда Россияга 2,4 млн нафар хорижий фуқаро ишлаш мақсадида келган.\nFacebook / Василий Колташов\nЭксперт ишсизлик ва миграция даражасини қандай камайтириш мумкинлигини маълум қилди\nИшлаш мақсадида келганларнинг аксариятини МДҲ мамлакатлари фуқаролари ташкил этади. Улар орасида Ўзбекистон етакчи - Россияга олти ой ичида 918 минг нафар ўзбекистонлик ишлаш учун келган. Тожикистон 523,9 минг киши билан иккинчи ўринда қайд этилган. Биринчи учликка Қирғизистон 265 минг киши билан киритилган. Кейинги ўринларда Украина (164,6 минг киши) ва Қозоғистон (105,3 минг киши) кўрсатилган.\nҚайд этилишича, бу маълумотлар унчалик аниқ ҳам бўлмаслиги мумкин, чунки мигрантлар Россия йилига бир неча марта келишади ва ҳар сафар янгидан рўйхатдан ўтишади.\nЭслатиб ўтамиз, аввалроқ Ўзбекистон Бандлик ва меҳнат муносабатлари вазирлиги биринчи ярим йилликда Ўзбекистонда ишсизлик даражаси ўтган йилнинг мос даври кўрсатгичига қараганда 0,2 фоизга камайиб, иқтисодий фаол ёшдаги аҳолининг 9,1 фоизини ташкил қилганини маълум қилган эди. Шунингдек, чет элга меҳнат миграциясига кетган шахслар сони 2018 йил мос даври билан қиёслаганда 1,9 фоизга камайган.\nЯна 280 нафарга яқин Ўзбекистон фуқаролари рус-қозоқ чегарасида тўпланди\n17:56 25.05.2020 (Янгиланган 19:34 25.05.2020)\nТИВ Россия ҳудудида бўлиб турган Ўзбекистон фуқароларидан Россия-Қозоғистон давлатлараро чегарасини кесиб ўтиш нуқталарига боришга уринмасликларини сўрамоқда.\nТОШКЕНТ, 25 май — Sputnik. Аввал огоҳлантирилганликларига қарамасдан Қозоғистон ҳудуди орқали ватанга қайтиш истагида бўлган Ўзбекистон фуқаролари Россия-Қозоғистон чегараси яқинида Самара вилоятида тўпланишда давом этмоқда.\nТИВ матбуот хизмати 18 ва 19 май кунлари Россия-Қозоғистон чегараси орқали ватандошларнинг Ўзбекистонга олиб кетилиши истисно тариқасида ва дипломатик ваколатхоналарнинг аввалдан шакллантирган рўйхати асносида Россия ва Қозоғистон томонлари билан келишилган ҳолда амалга оширилганини эслатиб ўтган. Таъкидланишича, қўшимча рўйхатлар тузилиши кўзда тутилмаган.\nЎзбекистон фуқароларини хориждан қайтариш учун 17та рейс ташкил қилинади\nХабарда ёзилишича, огоҳлантиришларга қарамай, яна 280 нафарга яқин фуқаролар Россия-Қозоғистон чегараси олдида тўпланган.\nЎзбекистоннинг Қозон шаҳридаги бош консуллиги маълумотига кўра, Самара вилояти Ҳукумати ушбу фуқароларни саноат объектларида иш, ётоқ жой ва озиқ-овқат билан таъминлашга тайёрлигини билдирган.\nАммо тўпланганлардан фақат 25 таси ушбу таклифни қабул қилган бўлса, қолганлари ҳамон Большая Черниговка тумани ҳудудида қолмоқда.\nИшга жойлашишни истамаган ва чегара яқинида қолаётганлардан ўзларининг вақтинча/доимий яшаш жойларига қайтишлари ҳамда чартер рейсларини кутишлари сўралган.\n“Россия ҳудудида бўлиб турган Ўзбекистон фуқароларидан Россия-Қозоғистон давлатлараро чегарасини кесиб ўтиш нуқталарига боришга уринмасликларини, яшаш жойларида қолишларини ва карантин чораларига қатъий амал қилишларини сўраймиз”, - дейилган хабарда.\nЭслатиб ўтамиз, аввалроқ Шавкат Мирзиёев топшириғига биноан Россия-Қозоғистон давлатлараро чегарасида тўпланган жами 1100 нафар Ўзбекистон фуқаролари истисно тариқасида ватанга олиб келинган эди. ТИВ қўшимча рўйхат тузиш кўзда тутилмагани ва фуқаролардан чегарасини кесиб ўтиш пунктларига боришга уринмасликлари, ҳозирда бўлиб турган жойларида қолишларини ва барча карантин чораларига қатъий риоя қилишларини сўраган эди.\nБМТ мигрантлар учун пул ўтказмаларни бепул қилишни таклиф қилди\n17:22 25.05.2020 (Янгиланган 17:32 25.05.2020)\nТашкилот коронавирус пандемияси вақтида меҳнат мигрантлари учун молиявий юкламани камайтириш ва улар учун ватанига пул жўнатишни бепул қилиш зарур деб ҳисоблайди.\nТОШКЕНТ, 25 май — Sputnik. Бирлашган миллатлар ташкилоти қатор ташкилотга аъзо мамлакатларнинг пандемия даврида мигрантлар учун пул жўнатиш шароитларини енгиллаштириш ташаббусини қўллаб-қувватлади.\nТашкилот меҳнат мигрантлари учун молиявий юкламани камайтириш ва улар учун ватанига пул жўнатишни бепул қилиш зарур деб ҳисоблайди. Зеро, улар транзакция учун тўлаётган фоизлари, айниқса, пандемия шароитида оғирлик қилади.\nCOVID туфайли Марказий Осиёга пул ўтказмалари кескин камаяди - Жаҳон банки\nБМТ пўл ўтказмалари ҳажмининг камайиши қашшоқ давлатлар иқтисодётига катта таъсир кўрсатишидан хавотир олмоқда. Улар шундоқ ҳам пандемиядан зарар кўрмоқда.\nБМТнинг Инвестициялар ва ривожланиш жамғармаси ижрочи котиби Жудит Карл коронавирус пандемияси туфайли кўплаб мигрантлар ишсиз қолганини таъкидлаган. Ишлаётган мигрантлар эса уйларига пул жўнатишга қийналмоқда, чунки карантин чекловлари натижасида аксарият хизматлар тўлиқ фаолият юритмаяпти. У ҳозир меҳнат бозорига таъсир ўтказиш қийин, лекин пул ўтказиш шароитларини яхшиласа бўлади деб ҳисоблайди.\nАввалига ушбу ташаббус Британия ва Швейцариядан чиқди, кейин уни халқаро ташкилотлар, жумладан, Жаҳон банки ва БМТ таркибидаги бир қатор муассасалар қўллаб-қувватлади. Асосий мақсад – ривожланаётган мамлакатларга молиявий оқим йўлидаги тўсиқларни олиб ташлаш.\nАҚШ яна бир муҳим шартномадан чиқмоқда - бу дунёга қандай хавф солади\n20:15 25.05.2020 (Янгиланган 22:28 25.05.2020)\nАҚШ 1987 йилда имзоланган очиқ осмон шартномасидан чиқишини маълум қилди. Бу ҳақда президент Дональд Трамп эълон қилди.\nМосквада Вашингтон бу айбловларни рад этди ва Россия томони ўз навбатида шартномадан чиқиб кетиш нияти йўқлигини билдирди.\nВидеомизда Дональд Трамп халқаро хавфсизлик соҳасидаги яна бир муҳим келишувни қандай қилиб ўлдиргани ҳақида маълумот берамиз.


Покистон Ўзбекистондан электр энергияси харид қилишни кўзда тутмоқда;\nЎзбекистон ШҲТнинг террорчиликка қарши курашини фаоллаштиради;\nFitch Ўзбекистоннинг 3та хусусий банкининг рейтингларини тасдиқлади;\nАбдулазиз Комилов ШҲТ МАТТ Ижроия қўмитаси директорини қабул қилди;\nЎзбекистонга нобиометрик паспорт билан муаммосиз қайтиш мумкин;\nМуборак газни қайта ишлаш заводини модернизация қилиш учун тендер эълон қилинди;\nЎзбекистон Табиатни муҳофаза қилиш давлат қўмитаси ва Австрия атроф-муҳит агентлиги ўртасида битим имзоланди.\nПокистоннинг Тошкентдаги элчиси Исломобод Ўзбекистондан электр энергияси харид қилишни назарга олганлигини эълон қилди.\nРиёз Ҳусайн Бухорийнинг айтишича, Ўзбекистон ва Покистон бир-бири билан кўплаб соҳаларда ҳамкорликларни амалга ошириб келмоқда. Ўзбекистондан электр энергиясини харид қилиш мавзуси ҳам икки давлатнинг турли соҳалардаги ҳамкорликларини янада кенгайтирилишига туртки беради.\nБухорийнинг таъкидлашича, айни пайтда икки мамлакат расмийлари ўртасида Ўзбекистондан минг мегават электр энергиясини Покистонга экспорт қилиш ҳақида суҳбатлар ўтказилмоқда.\nУнинг қўшимча қилишича, ҳозирда Ўзбекистондан Афғонистоннинг электр энергияга бўлган эҳтиёжини қондириш мақсадида Қобулгача юқори кучланишга эга бўлган электр линияси тортилган бўлиб, Қобул шаҳрининг энергияга бўлган эҳтиёжи ушбу электр линияси орқали таъминланмоқда.\nЎзбекистон ШҲТда раислик лавозимида террорчиликка, экстремизмга ва сепаратизмга қарши курашини фаоллаштиришга бел боғлади.\nЎзбекистон ҳукумати вакилининг сўзларига кўра ҳозирги кунда халқаро хавфсизликннинг замонавий чақириқларига мос жавоблар топиш, ва шу билан бирга ташкилотнинг барча аъзолар учун иқтисодий ва гуманитар ривожланиншини таъминлаш жуда муҳимдир.\n“Биз бир неча бор ШҲТда ҳамкорлик доирасида террорчилик, экстремизм ва сепаратизмга қарши курашни кучайтириш ҳамда Афғонистон можаросини ҳал қилишни таклиф қилган эдик, чунки Афғонистон муаммоси барча ШҲТ давлатлари учун муҳим рол ўйнайди. Ҳозир, ташкилотни бошқаришга навбат бизга келганда, бу борада янада фаоллашмоқчимиз”, — деди суҳбатдош.\nДавлат вакили, ШҲТнинг Уфадаги саммитида президент Ислом Каримовнинг нутқидан лавҳа келтириб “Ўзбекистон ШҲТни ҳарбий-сиёсий альянсга айлантиришга қарши” эканлигини ва аксинча Шанхай ташкилотининг регионда тинчлик ва барқарорлик кафилига айланиб, ўз нуфузини ошириш учун, БМТ билан мунособатларини ривожлантириш кераклигини таъкидлади.\nАъзо мамлакатлар президентлари иштирокида Тошкентда бўлиб ўтадиган ШҲТ 2016 саммити – йилнинг асосий воқеасига айланиши керак.\nЮқорида тилга олинган банкларнинг ушбу кўрсаткичис мустақил кредит лаёқатига боғлиқ бўлиб, барқарорлик рейтингларида акс этган: Ипак йўли банкида ва Трастбанкда “b-“, Универсалбанкда «ccc».\nБанкларнинг барқарорлик рейтинглари мураккаб операцион муҳитни инобатга олган ҳолда тузилади, хусусан, ишбилармонлик муҳитини, иқтисодиётнинг структур нуқсонларини, ташқи босим ва ҳоказоларни инобатга олади.\n9 феврал куни Ўзбекистон Ташқи ишлар вазири Абдулазиз Комилов Шанхай ҳамкорлик ташкилоти Минтақавий аксилтеррор тузилмаси (ШҲТ МАТТ) Ижроия қўмитаси директори Евгений Сисоевни қабул қилди.\nМулоқот чоғида Абдулазиз Комилов Евгений Сисоевни ташкилотга аъзо давлатлар раҳбарлари Кенгаши қарорига биноан уч йил муддатга қўмита директори лавозимига киришганлиги билан табриклади ҳамда терроризм, экстремизм ва сепаратизмга қарши курашда ШҲТга аъзо давлатлар ҳамкорлигини таъминловчи асосий орган – Минтақавий аксилтеррор тузилма фаолиятига Ўзбекистон муҳим аҳамият қаратишини таъкидлади.\nСуҳбат давомида ШҲТга аъзо давлатлар раҳбарларининг Тошкент саммитига тайёргарлик кўриш юзасидан фикр алмашилди, шунингдек, Минтақавий аксилтеррор тузилма Ижроия қўмитасининг 2016 йилда ва истиқболдаги фаолиятининг устувор йўналишлари муҳокама қилинди.\nЎзбекистон фуқаросининг нобиометрик паспорти, агар амал қилиш муддати тугамаган бўлса, паспорт эгаси томонидан фақат Ўзбекистонга қайтиш ҳужжати сифатида ишлатилиши мумкинлиги эълон қилинди.\nЎзбекистон Ташқи ишлар вазирлиги эълон қилишича, "Ўзбекистон Республикасининг ваколатли идоралари қарорига мувофиқ Ўзбекистон фуқаросининг нобиометрик паспорти амал қилиш муддати тугамаган бўлса паспорт эгаси томонидан фақат Ўзбекистонга қайтиш ҳужжати сифатида ишлатилиши мумкин. Ушу паспорт Ўзбекистонга қайтаётганда учинчи давлат ҳудудидан транзит ўтишга ҳам ишлатилиши мумкин".\nМазкур маълумот хорижий давлатларга етказилиши айтилган.\nЎзбекистон фуқаролари хорижга чиқишлари учун биометрик паспорт талаб қилинади.\n"Ўзбекнефтгаз" АК Муборак газни қайта ишлаш заводини модернизация қилиш учун тендер эълон қилди. Мавзу тафсилотларини ҳамкоримиз Акбарали Маҳкамов хабарида тингланг.\nЎзбекистон Табиатни муҳофаза қилиш давлат қўмитаси ва Австрия атроф-муҳит агентлиги ўртасида илғор технологиялар ва тажрибаларни алмашиш, кадрлар салоҳиятини ошириш, табиатни муҳофаза қилиш нормалари ва меъёрларини мукаммаллаштиришни кўзда тутувчи битим имзоланди.\nИкка давлат табиатни муҳофаза қилиш органлари ўртасида ҳамкорлик тўғрисидаги ҳужжат Табиатни муҳофаза қилиш давлат қўмитаси раиси бошчилигида Ўзбекистон делегациясининг 24-27 январ кунлари Австрияга ташрифи давомида имзоланган.


Кун мавзулари, 13 апрел 2016\n06 декабр 2019, Тошкент вақти: 07:58\nчоршанба 13 апрел 2016\nЎзбекистон бош вазирининг хотин-қизлар масаласи бўйича ўринбосари Элмира Боситхонованинг мамлакатда аёллар билан эркаклар учун алоҳида чўмилиш бассейнларини ташкил этиш ғояси Озодлик саҳифаси ва ижтимоий тармоқларда баҳсларни келтириб чиқарди. Бу баҳсни 14 апрель куни BahsOnline эшиттиришининг навбатдаги сонида давом эттирамиз.\nБожхоначилар, нақд пул тақчиллиги боис, кесилган маошини кеч олаяпти\nЎзбекистон Давлат божхона қўмитаси ходимлари ўз иш ҳақлари қисқартирилганидан шикоят қилишди. Давла божхона қўмитаси молия бошқармаси бошлиғи Озодлик билан суҳбатда ходимларга 15 фоизлик рағбатлантирув тўловлари вақтинча тўхтатилганини ҳамда вақтида берилмаётгани нақд пул тақчиллиги билан боғлиқ эканини тан олди.\nИнститут ректори ёрдамчиси Лобар Эсонбоева билан суҳбат\nТошкент вилоят Халқ таълими ходимларини қайта тайёрлаш ва малакасини ошириш институтига ўқишга келган ўқитувчилар таҳқир ва ҳақоратлар остида малака ошираётганликларини айтишди. Айни пайтда институт раҳбарияти ўқитувчилар шикоятидаги ҳолатларнинг деярли барчасини тан олди.\nИШИДга алоқадор деб ушланганлар ҳамкорлик эвазига чиқарилмоқда\nСўнгги олти ой ичида Тошкент шаҳри ва вилояти, Фарғона вилоятида ИШИДга алоқадорликда гумон қилиниб ушланган фуқароларнинг кўпчилиги терговга ҳамкорлик ва сукут сақлаш шарти билан қўйиб юборилмоқда. Бу ҳақда инсон ҳуқуқлари фаоллари ва ушланганларнинг яқинлари маълумот бермоқдалар.\nМаҳтума Жўраева билан суҳбат.\nЎзбек телеканали “Авакян+4”ни “GTA” тўдасига боғлади\nЎзбекистон давлат телевидениеси Жиззахда армани фермер Арамаис Авакян ва у билан бирга "Исломий Давлат" жангари гуруҳига алоқадорликда айбланиб узоқ муддатларга қамалган тўрт шахсни Россияда камида 14 та қотилликка масъул, деб кўрлган “Банда GTA” деб аталувчи гуруҳга боғлади.\nКаримов давлат бошқарув органларини парламент назоратига ўтказди\n12 апрелдан кучга кирган янги қонунга кўра¸ Ўзбекистонда давлат ҳокимияти ва бошқарув органлари¸ улар мансабдор шахсларининг қонунга қанчалик амал қилаëтганини назорат қилиш парламент ваколатига ўтди. Президент имзолаган янги қонун¸ айни пайтда¸ “тезкор-қидирув фаолиятини амалга оширувчи органларнинг муайян материаллари” парламент назоратидан ташқарида қолдирилди.\nOzodMikrofon: Тошкентда газ қуйиш шоҳобчаси 300 сўмлик хизмат ҳақи ундирди\n“ИШИДчи” Авакяннинг яқинлари билан АҚШ Давлат котиби ўринбосари учрашди\nЖиззах вилоят суди томонидан жорий йил февралида 7 йилга озодликдан маҳрум қилинган Ўзбекистон фуқароси, этник армани насроний Арамаис Авакяннинг хотини ва онаси ҳамда Авакян билан судланган яна бир фуқаро Фурқат Жўраевнинг яқинлари ўтган ҳафта охирида АҚШнинг Тошкентдаги элчихонасида қабул қилинди.\nТошкентда газ қўйиш шоҳобчаси 300 сўмлик хизмат ҳақи ундиряпти\nТошкент шаҳри Юнусобод туманида автомобилига метан гази қуйдирган мижозлардан бири шоҳобча ишчилари ундан 300 сўм хизмат ҳақи олганидан шикоят қилиб, OzodMikrofonга мурожаат қилди. Ўзбекистонда ёқилғи қуйиш шоҳобчалари ишчилари мижозлардан хизмат ҳақи ундиргани илк бор кузатилмоқда. Шоҳобча раҳбарияти бу ҳолат юзасидан бирор изоҳ бермади, аммо масалани ўрганиб, натижани билдиришни ваъда қилди.


Эркаклар учун ҳам контрацептивлар пайдо бўлиши мумкин — Фарғона шифокори\nЭркаклар учун ҳам контрацептивлар пайдо бўлиши мумкин\n05.09.2019 03.10.2019 fsh.uz\nОта бўлиб қолишни истамаган эркакларда ҳозиргача танлов кам эди: улар ё вазэктомия қилиши мумкин эди, ё презервативдан фойдаланар эди, ё вақтида «чиқариб олиши» керак эди.\nСақланишнинг учала усули ҳам идеал эмас. Презервативда ҳиссиётлар бошқача бўлиши мумкин, вазэктомиядан воз кечиш янада кўпроқ хирургик муолажани талаб қилади, «чиқариб олиш» ҳам ишончли сақланиш усули эмас.\nОлимлар эркаклар учун уруғ ҳужайралари сонини жиддий асоратларсиз камайтирадиган ва эркакни вақтинча деярли бепушт қилиб қўядиган дорини кашф қилиш арафасида.\nБу нега муҳим: олимлар неча йиллардан буён презервативлар ва вазэктомияга муқобил контрацептив воситалар – таблеткалар, гелларни синовдан ўтказиб келишмоқда.\n«Мақсад эркаклар учун ҳам аёлларда бўлгани каби контрацептив воситалар турларини кўпайтириш орқали танлов имкониятини кенгайтириш. Гарчи аёллар учун турли-туман контрацептив воситалар, эркаклар учун презерватив ва вазэктомиялар бўлса-да, кутилмаган ҳомиладорлик 40 фоизни ташкил қилади», – дейдитадқиқотчилардан бири, Сиэтлдаги Вашингтон университети тиббиёт профессори Стефание Пейж.\n24 март куни олимлар Кристина Ванг ва Стефание Пейж Эндоктрин жамиятининг Янги Орлеанда ўтган йиллик конференциясида эркаклар учун контрацептив капсулалар яратиш устида олиб борган тадқиқотлари хулосаларини эълон қилишди.\n28 кун давом этган кузатув ва текширувлар шуни кўрсатдики, капсулани кунлик қабул қилган эркакларда сперма ишлаб чиқарилиши учун зарур бўлган гормонлар миқдори камайган. Бу уларда сперма сони камайишини ҳам англатади. Гормонлар камайгани тасдиқланган бўлса-да, кейинги босқич – спермалар сони камайиши ҳозирча текширилмаган. Агар текширув хулосаси ижобий чиқса, эркаклар учун контрацептив капсулалар яратилди деса бўлади.\nЎрганилаётган капсулаларда прогестерон мавжуд бўлиб, у сперма ишлаб чиқаришда муҳим роль ўйновчи LH ва FSH гормонлари ишлаб чиқарилишига тўсқинлик қилади. Шунингдек, унинг таркибида тестостеронга ўхшаш бирикма – андроген ҳам бўлиб, у прогестерон таъсирида эркаклик гармонлари пасайиб кетишининг олдини олади.\nПейжнинг айтишича, “моякларда тестостерон ишлаб чиқарилиши камайса-да, капсула орқали қабул қилинган андроген танада “эркаклик” ҳолатини – соқол, овоз, шаҳватни сақлаб қолади.\nУшбу капсулани қабул қилган эркакларда плацебо қабул қилган эркаклардагига нисбатан LH ва FSH миқдори анча камайган.\nТадқиқотда қатнашган олимлардан бири Кристина Вангнинг айтишича, кейинги босқич сперма миқдорини текширишдир. Тахминан уч ойларда бу босқич ҳам ниҳоясига етади.\nКопенгаген университети олимлари чидамлиликка жисмоний машқлар, жумладан велосипед ҳайдаш висцерал (ички органларни атрофидаги) ёғ ҳажмининг камайишида муҳим роль ўйновчи ва юрак-томир касалликлари хатарини камайтирувчи интерлейкин-6 синтезида ёрдам беришини аниқлашди. [caption id="attachment_2429" ...\nТиббиёт бўйича Нобел мукофоти саратонга қарши курашнинг янги усулига берилди\nФото: AFP Тиббиёт бўйича Нобел мукофоти иммунолог олимлар - Техас университети қошидаги Онкология маркази ходимлари Жеймс Элиссон ва Тасуку Хондзёга берилди. Улар иммун тизимининг салбий бошқарувини тўхтатиб ...\nБодринг ва помидор «келишмайди»ми?\nФото: garden.hozvo.ru Бодринг 90 фоиз сувдан ташкил топган, шу боис у ўзида витаминлар сероблиги билан «мақтанолмайди». Аммо унинг фойдалари етарлича. Бодринг ейиш керак, қачонки... ... вазн ташламоқчи бўлсангиз. Бодрингнинг ...\nКишиларнинг энг асосий “қотили” ОИВ, қутуриш ёки безгак вируси эмас, балки гепатит вирусининг турли штаммларидир. Улар ҳар йили 1,3 миллион кишининг ҳаётига зомин бўлади. Бу ҳақда Lancet журналида эълон қилинган ...\nСемизликдан қутулиш учун беш маслаҳат\n“Дўмпайган қорин ҳомиладор аёлга ярашур”, дейди донолар. Сайтимиз мухлислари орасида семизликдан азият чекиб, ортиқча вазндан халос бўлишни режалаштириб юрганлар учраши мумкин. Қуйида озиш учун маслаҳатларни ҳавола этамиз. Тавсияларимизнинг ўзига хослиги ...\nСоғлом ва чекувчи одамларнинг ўпкалари намойиш қилинди (видео)\nАҚШнинг Шимолий Каролина штатидан бўлган Аманда Эллер тамаки чекувчи одамларнинг организми қандай кўринишга эга бўлишини видео орқали намойиш қилди. Видеода пушти рангдаги соғлом ўпка ва 20 йил давомида кунига бир пачкадан ...\n← Талабалар мустақилликни мадҳ этди\nОктябрь ойининг биринчи ҳафтаси “Кексалар ҳафталиги” этиб белгиланади →\nХалқаро болаларни ҳимоя қилиш куни нега айнан 1 июнда нишонланади?\n01.06.2018 fsh.uz 583\n09.03.2020 fsh.uz 88\nКоронавирус иссиқ ҳавода ўладими?\n17.03.2020 fsh.uz 183


Гидрометеорология хизмати маркази эртага, 28 ноябр куни қандай об-ҳаво кутилаётганини маълум қилди.\nТошкент шаҳри. Ҳаво ўзгариб туради, вақти-вақти билан ёғингарчилик (ёмғир, қор) бўлади. Шамол ғарбдан 7-12 м/с тезликда эсади. Ҳарорат кечаси ва кундузи 0-2 даража илиқ бўлади.\nҚорақалпоғистон Республикаси, Хоразм вилояти. Ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол ғарбдан 7-12 м/с тезликда эсади, баъзи жойларда 17-22 м/с гача кучайиши мумкин. Ҳарорат кечаси 0-5 даража совуқ, кундузи 2 даража совуқ - 3 даража илиқ бўлади.\nБухоро ва Навоий вилоятлари. Ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол ғарбдан 7-12 м/с тезликда эсади, баъзи жойларда 17-22 м/с гача кучайиши мумкин. Ҳарорат кечаси ва кундузи 2 даража совуқ - 3 даража илиқ бўлади.\nТошкент, Сирдарё, Самарқанд ва Жиззах вилоятлари. Ҳаво ўзгариб туради, ёғингарчилик (ёмғир, қор) бўлади, баъзи жойларда кучли бўлиши мумкин. Шамол ғарбдан 7-12 м/с тезликда эсади, баъзи жойларда 17-22 м/с гача, баъзида эса 25-27 м/с гача кучайиши мумкин. Ҳарорат кечаси ва кундузи 2 даража совуқ - 3 даража илиқ бўлади.\nҚашқадарё вилояти. Ҳаво ўзгариб туради, ёғингарчилик (ёмғир, қор) бўлади, баъзи жойларда кучли бўлиши мумкин. Шамол ғарбдан 7-12 м/с тезликда эсади, баъзи жойларда 17-22 м/с гача, баъзида эса 25-27 м/с гача кучайиши мумкин. Ҳарорат кечаси ва кундузи 0-5 даража илиқ бўлади.\nСурхондарё вилояти. Ҳаво ўзгариб туради, ёмғир ёғади. Шамол ғарбдан 7-12 м/с тезликда эсади, баъзи жойларда 17-22 м/с гача, баъзида эса 25-27 м/с гача кучайиши мумкин. Ҳарорат кечаси ва кундузи 3-8 даража илиқ бўлади.\nАндижон, Наманган, Фарғона вилоятлари. Ҳаво ўзгариб туради, ёғингарчилик (ёмғир, қор) бўлади, баъзи жойларда кучли бўлиши мумкин. Баъзи жойларга туман тушиши мумкин. Шамол ғарбдан 7-12 м/с тезликда эсади, баъзи жойларда 17-22 м/с гача, баъзида эса 25-27 м/с гача кучайиши мумкин. Ҳарорат кечаси 2 даража совуқ - 3 даража илиқ, кундузи 2-7 даража илиқ бўлади.\nРеспубликанинг тоғли ҳудудлари. Ҳаво ўзгариб туради, қор ёғади, баъзи жойларда кучли бўлади. Баъзи жойларга туман тушиши мумкин. Шамол ғарбдан 7-12 м/с тезликда эсади, баъзи жойларда 17-22 м/с гача, баъзида эса 25-27 м/с гача кучайиши мумкин. Ҳарорат кечаси ва кундузи 2-7 даража совуқ бўлади.


OzodDayjest: Каримов хатоларини қизи Гулноранинг пуллари ҳисобига тўғрилаш таклиф этилди\nКетма-кет 3 нафар бош прокурорга жиноий иш очилгани эътирозлар уйғотди. Таниқли иқтисодчи Ю. Юсупов Г. Каримованинг Ўзбекистонга қайтарилгани иддао этилган пуллар тақдири билан қизиқди. Қуролли кучлар академиясига ўқишга киришда алдов аниқланди. Жорий ҳафта матбуот шу каби воқеалар ҳақида хабар берди.\nКейинги тўрт йил ичида уч нафар бош прокурорга жиноий иш очилгани, беш ой ичида 61 нафар прокуратура ходими тамагирликда айблангани ушбу идорага нисбатан ҳақли эътирозлар уйғотмоқда (“Даракчи”, 27 июнь). “Коррупцияга қарши курашни кимлар, қайси ташкилот вакиллари олиб боради? Прокуратурадагиларми? Қандай қилиб? Ахир, тўрт йилда уч нафар бош прокурор коррупцияда айбланиб, ишдан олинган ва уларга нисбатан жиноий иш қўзғатилган ва жорий йилнинг беш ойида прокуратура органларининг 61 нафар ходими тамагирликка йўл қўйган бўлса, энди буёғига нима бўлади?” деб ёзади газета. Қайд этилишича, фақат тизим ходимлари маошини ошириш билан бу борада ижобий натижага эришиб бўлмайди. Таъкидланишича, прокуратура ходимлари ҳар қандай жиноятга жазо муқаррар эканини нафақат билиши, балки амалда кўриши ҳам лозим.\nЎзбекистон Республикаси Қуролли кучлари академиясига жиноий йўл билан ўқишга кириш ҳолати аниқланди (“Ҳуқуқ”, 27 июнь). Бу ҳақда Тошкент ҳарбий прокуратураси катта терговчиси Яҳёбек Самадов маълум қилган. Академияга ҳужжат топширган абитуриент йигит 2018 йилнинг 5 июль куни тест имтиҳонига ўзига ўхшайдиган танишини киритган. Абитуриент ва унинг таниши бир-бирига жуда ўхшагани сабаб текширувчилар бу найрангни сезмаган. Шу тариқа абитуриент академия курсантлари сафидан ўрин олган. Қайд этилишича, мазкур жиноят фош этилиб, ноқонуний ишга қўл урганларга тегишли жазо тайинланган. Жиноий ишга оид бошқа тафсилотлар очиқланмаган. Мутлақо бегона шахснинг имтиҳонга киришига йўл қўйган текширувчиларга қандай чора кўрилганига ҳам ойдинлик киритилмаган.


Россия Ўзбекистон ва Қозоғистонга коронавирусни аниқлаш воситаларини тақдим этди\nРоссиянинг Истеъмолчилар ҳуқуқи ва инсон саломатлигини ҳимоя қилиш федерал хизмати Қозоғистон ва Ўзбекистонга янги коронавирусни лаборатор диагностика қилиш воситаларини тақдим этди. Бу ҳақда муассаса сайтида хабар берилди.\nХабарда айтилишича, Ўзбекистон ва Қозоғистон мутахассисларига тест-тизимлари 1 ва 2 февраль кунлари етказиб берилган. Шунингдек, Арманистон ва Беларусга ҳам тест-тизимлари тақдим этилган. Шу кунларда Қирғизистон ва Тожикистонга ана шундай воситаларни етказиб бериш кутилмоқда.\nҚайд этилишича, Россия диагностика қурилмаларини ЕОИИ ва МДҲ давлатларига ёрдам доирасида бепул етказиб берган. Тест-тизимлари «Вектор» вирусология ва биотехнология илмий марказида ишлаб чиқарилган.\nСўнгги маълумотларга кўра, Хитойда янги коронавирусдан бир кун ичида 57 киши вафот этди. Шу тариқа, эпидемия бошлангандан бери унинг қурбонлари сони 361 нафарга етди, касалланганлар эса яна 2829 кишига кўпайиб, 17205 нафарни ташкил қилмоқда.


Туркиядаги исён АҚШ билан муносабатларни бузади?! » Ўзбекистон янгиликлари – Zamin.uz\n18-07-2016 | 17:48\nZAMIN.UZ / Дунё / 18 Июл 2016 года1 025\nТуркиядаги ҳарбий тўнтаришга ҳаракат АҚШнинг ташқи сиёсатига ўз таъсирини кўрсатиши мумкин. Бу ҳақда “The Wall Street Journal” нашрига асосланиб "Qalampir.uz" хабар бермоқда. Нашрнинг ёзишича, Вашингтон Фатҳулла Гулен туфайли Анқара билан кескин можарога бориши мумкин. Туркия Гуленни 15 июлдаги ҳарбий тўнтаришни амалга оширишда айбламақда ва АҚШдан уни экстрадиция қилишини сўради. Лекин Гулен давлатга қарши исёнда қўли йўқлигини маълум қилган. НАТОнинг аъзоси ва АҚШнинг ИШИДга қарши курашишда асосий иттифоқчиси бўлган Туркиядаги ҳар қандай “демократия эрозияси” Оқ уй раҳбари олдидаги вазифаларни янада мураккаблаштиради, деб ёзади WSJ. Туркиянинг стратегик жойлашуви ва Ғарб билан алоқалари уни АҚШ учун ИШИДга қарши курашишда муҳим ҳамкорга айлантирди, шунингдек, унинг Сурия можаросини ва миграция инқирозини ҳал этишда роли жуда катта. Вашингтоннинг Туркияда бевосита манфаатлари ҳам бор, бу АҚШнинг Яқин Шарқдаги стратегиясида муҳим аҳамият касб этадиган Инжирлик авиабазасидир. Мақолада ёзилишича, Буюк Британиядаги референдум Европа Иттифоқи учун қийинчиликлар туғдираётганидек, Туркиядаги давлатга қарши исён НАТО учун янги муаммоларни келтириб чиқариши ва алянснинг шарқий қисмида “кескин беқарорликка” сабаб бўлиши мумкин. Нашрнинг сўзларига кўра, Туркияда бўлган муваффақиятсиз давлат тўнтариши турли мамлакатлардаги террористик ҳаракатлар, КХДРнинг ракета учириши ва бошқа воқеалар билан бир қаторда сўнгги пайтларда бўлган муҳим воқеалардан бири бўлди. Туркия Ғарб ва Яқин Шарқ ўртасида барқарор кўприк сифатида АҚШ учун муҳим бўлган. Аммо Обама ўзидан кейин келадиган президентга Туркия билан алоқаларни ўзгача аҳволга солиб топширмоқда. Анқара билан алоқаларда Оқ уйнинг кейинги раҳбари қандай йўлдан боришини аниқлаб олиши керак, дейилади мақола сўнггида. Маълумот ўрнида, Фатҳулла Гулен 1941 йилда туғилган. Айни дамда у АҚШнинг Пенсилвания штатида қувғинда яшайди. Туркия ҳукумати уни террорчи гуруҳ (FETO) раҳбари сифати эълон қилган.\n12:51 / 16-07-2016


Beeline Сурхондарё вилояти ҳудудидаги GSM ва 3G тармоқлари қопламининг доираси ва сиғимнинг кенгайгани ҳақида хабар беради. Термиз шаҳрида янги база станциялари ишга туширилди, ва бунинг натижасида алоқа ва мобил Интернет сифати сезиларли даражада яхшиланди.\nВоқеани шарҳлар экан Unitel‘нинг Ғарбий ҳудудий филиали директори Улуғбек Аҳмедов шундай деди: “Beeline Сурхондарёда анъанавий биринчи рақамли оператор бўлиб қолмоқда, ва бу ўз навбатида абонентларнинг бизга бўлган ишончини юксак даражада оқлашга ундайди. Нафақат ҳудудда, балки бутун Ўзбекистон бўйлаб алоқанинг юқори сифатини таъминлаган ва компания ривожланишининг янги истиқболларини очган ҳолда тармоқни ривожлантириш ва замонавийлаштириш бўйича ишлар доимий равишда олиб борилмоқда”.\nҚўшимча қувватларни ўрнатиш натижасида Ю. Ражабий ва А. Икромов кўчаларида сигнал сифати яхшиланди.


Ўзбекистонда инсон капиталига мева берувчи боғбон - ИНВЕСТОР УНИВЕРСИТЕТ - Темур Умаров\nЎзбекистонда инсон капиталига мева берувчи боғбон - ИНВЕСТОР УНИВЕРСИТЕТ\nТЕАМ университети – бу остонасига қадам босган ҳар бир киши учун фикрлаши, фаолият йўналиш тизими ва қадриятларида кескин ўзгаришлар бўлиши демакдир. Айтгандек, университетга фақат айланма йўллар орқали эмас, балки асосий йўл билан ҳам кирса бўлади.\nФаолият макони чексиз: бунда ҳамкорликда олиб борилган изланишлар, тажрибалар, фикрлашлар ўзгача рағбатлантирилади. Университетда шунчаки оддийгина талаба бўлиб юрмайсиз. Таълим муассасасида кўзларида олов чақнаб турган ёрқин шахсларга эҳтиёж катта. Талабалар бу ерга қўрқув-таҳлика остида келмайди, улар курсдошлари ҳамда мураббийлари билан мулоқот қилиш иштиёқида ушбу жойга интилишади.\nТалабалар маъмурий ходимларни 10 марта, ҳатто 20 марта камроқ кўради. Бу ерда ҳар доим нималардир бўлади. Масалан, доимий тадбирлар. Шаҳарнинг турли жойларидан одамлар тадбир уюштириш учун келишади, чунки университет бунга қаршилик билдирмайди ҳамда ушбу фаолият ҳамма учун доим очиқ. Бу тадбирларда жонли мусиқа жаранглайди, пишлоқ ишлаб чиқарувчиларнинг маҳсулотини татиб кўриш мумкин, шахмат бўйича чемпионатлар, хакатонлар ўтказилади, мунозарали клублар ва “MUN”чиларнинг йиғилишлари ва шу каби тадбирлар жуда кўп бўлади. Бундай тадбирларни кўп ўтказишдан мақсад нима? Жавоб оддий: университет қадрият яратишга ҳаракат қилмаслиги керак, у фақатгина ўзгалар қадрият яратишлари учун шароит қилиб беради. Таълим муассасаси тадбирлар ўтказиш ҳамда муҳит ёритиш учун ходимлар ёллашга ва уларни йўналтиришга ҳаракат ҳам қилмайди. Бундай йўл тутиш фиаско деб тушунилади.\nУниверситет талаба, мураббий, кўчадан келган истаган шахсга фақатгина улар амалга оширмоқчи бўлган тадбирлар учун истаган жамоа бўлишга имкон яратиб беради ва ҳаттоки, уларни мақтов ёрлиғи билан тақдирлайди ҳамда фахрийлар тахтасига номларини қўйиб (deans list) рағбатлантиради. Агар ушбу фаолият университет мақсадига мувофиқ келса, истаган инсон бунда ижодий фаолият олиб бориши мумкин.\nЯна бир афзаллик томони, университетга формада келгин деб қатъий талаб қўйилмайди, ҳатто ҳафтанинг бир кунида норасмий кийиниб келиш илтимос қилинади. Ҳар ойда қандайдир ўзига хос байрамлар - мусиқа куни, театр куни, биргаликда ўтказиладиган марафонлар куни, гаджетсиз кун, печеньелар куни, дегустация кунлари ўтказилади.\nМураббийларга кўпинча машғулотлардан ташқари талабалари билан кечки овқатланишлари, энг олди талабалари билан хорижга сафар қилишлари учун бюджет маблағлари берилади. Ўқитувчиларга дарслардан ташқари машғулотлар ўтказиш имконияти яратилиб, бунинг учун маблағ ажратилади.\nТаълим муассасасига ёпиқ машғулотлар асосида энг яхши тадбиркорлар таклиф қилинади. Бу дегани бутун семестр давомида тадбиркор ўзига қулай бўлган пайтда 4-6 марта маъруза ўқиб беради. Маърузачига бундай шароит яратиб берилишига сабаб, университет маъмурияти омадли тадбиркор доим бандлиги туфайли ҳар ҳафта доимий равишда келиб маъруза ўқий олмаслигини, бундай фаолият олиб боролмаслигини билади; шунинг учун тадбиркор ва университет ўртасидаги самарали ҳамкорлик узоқ йиллар давом этиши учун шундай шароитлар яратади.\nҲар ой университетда қандайдир янги челленжлар уюштирилади. Масалан, омадли тадбиркорлар билан бирга тушлик қилиш, ёки Ҳикмат Абдураҳмонов билан бирга Кремний водийсига сайёҳат қилиш, Акмал Пайзиевдан тажриба ўрганиш ҳамда у орқали ўз малакасини ошириш сингари.\nҲар бир талаба уйидан университет муҳитига ўзгача файз киритувчи нарса олиб келиш имкониятига эга. Бу шахмат тахтаси ёки эски дазмол, атлас матоси ёки диван бўлиши мумкин. Исталган буюм университетнинг қаеригадир қўйилади.\nУниверситетда шаҳардаги таомлари қиммат бўлмаган энг яхши ошхона жойлашган бўлади. Ошхона университет муваффақиятини 50% таъминлаб беради. Чунки талабанинг ҳар куни шу ерда қолиши ёки бунда ўз вақтини ўтказиши унга боғлиқ-да!.. Ошхонадаширин таомлар тайёрловчи меҳрибон кишилар ишлашади. Шунингдек, унинг қаҳвахонаси ва нонвойхонаси ҳам бўлади. Ошхонадаги барча-барча овқатлар мазали ҳисобланиб, айнан шу ерда талабалар бир-бири билан танишади, машғулот вазифаларини дедлайн бажаради, якдилликда бир оиладек бўлишади.\nУниверситетда турли ўқув йўналишлари бор. Ўқув муассасаси ҳаммани мажбуран бир жойга ҳайдамайди ҳам, тўпламайди ҳам. Талабалар лойиҳаларни муҳокама қилишлари ҳамда мунозаралар олиб бориши учун камида 10 та жой мавжуд бўлади, жой етишмовчилиги сезилмайди. Жой барчага, айниқса имтиҳонлардан олдин етади.\nТаълим муассасасининг экранлари орқали Youtube каналининг тадбиркорлик ва менежмент бўйича энг яхши видеороликлари тўғридан-тўғри намойиш қилинади.\nУниверситетнинг ҳожатхоналарига алоҳида аҳамият қаратсак. Уларда барча шарт-шароит бор, озода бўлади. Қачонки ҳожатхоналар тоза бўлса, университет “1000 ТАЛИК ТОП” - рўйхатга кириши мумкин. Бу қатъий назорат қилинади. Талабалар озодаликка амал қилишга ўрганмагунларича, университетга ташриф буюрувчилар, меҳмонлар унинг энг олди таълим муассасаси эканлигига ишонишмайди.\nУниверситет фақатгина ментор сифатида талабанинг касбий маҳоратини ўсишига таъсир кўрсатмайди, балки мамлакатда унинг махсус либосини кийишни истовчи ҳар бир киши учун юқори ва ўрта сифатли махсус ўзига хос кийимни ҳам тақдим этади. Хоҳлаган одам кийимни сотиб олиши мумкин. Бу эса энг яхши маркетинг ҳисобланади.\nУниверситет жуда кучли ва ижодий СММ бошқарувига эга. Ундаги СММ бошқаруви ичига видеолавҳалар ҳам, фотосуратлар ҳам, матнли материаллар ҳам киради. Уларга юқори даражада ҳар тарафлама бехато, креатив, ноодатий ёндошилади. Бунинг учун истеъдодли ёшлар жамоасини масъулият билан тўплаш зарур, акс ҳолда зерикарли СММ барча ҳаракатларни зое кетказдиртиради. Бундан ташқари ноодатий дунёқарашга эга бўлган кучли маркетолог университетни уч йил ичида энг нуфузли ҳамда талаб юқори бўлган даражага олиб чиқади.\nЭнг асосийси, Стенфорднинг энг яхши анъаналарига мувофиқ университет 100 та маҳаллий ва халқаро ташкилотлар билан қоғоздагина ҳамкорлик қилинмайди. Муҳими, ҳамкорликни қоғоздан ҳаётга кўчириш. Ҳамкорлик масалалари бўйича кучли ёшлар жамоаси шуғулланади.\nБошқача сўз билан айтганда бу ерга ишга 30 ёшгача бўлган иқтидорли, саводли, тадбиркорлик тафаккурига эга ёшлар қабул қилинади. Уларнинг қўлларига харита бериб қўйиб, хато қилишларига имкон берилади, бироқ хатолар орқали ўзига хос қадриятлар яратилади. Барча одатий, ўртамиёна, маҳаллий “бўлса бўлаверади” сингари қарашлар бу ерда қабул қилинмайди, ўтмайди ҳам. Тадбиркорлик маданияти биринчи ўринда барча одатий ва қотиб қолган маҳаллий анъаналардан воз кечиб, доимо янгиликлар излаш орқали шаклланади.\nАйтиш мумкинки, юқорида келтириб ўтилган ўзига хосликлар билан университет ўзини ўзи иерархик маданиятга эга бўлган савдо ташкилотидан ҳақиқий тадбиркорлик маданиятига эга бўлган Ўзбекистондаги биринчи университетга айлантира олади.


2017 йил 16 март куни халқ депутатлари Пешкў тумани Кенгашининг навбатдан ташқари сессияси бўлиб ўтди.\nСессияда вилоят ҳокими ¬ Ў. Барноев сўзга чиқиб, Пешкў туманида сўнгги йилларда қурилиш, ободончилик, тадбиркорликни ривожлантириш, таълим ва бошқа соҳаларда олиб борилган ишларни танқидий таҳлил этди.\nТаъкидландики, мамлакатимиз Президенти Ш.Мирзиёевнинг жорий йил 10-11 март кунлари Бухоро вилоятига ташрифи чоғида унинг томонидан ҳудудларни ижтимоий-иқтисодий ривожлантириш, одамларга муносиб турмуш шароитларини яратиш, аҳо¬ли билан яқиндан мулоқот қилиш ва муаммоларини ҳал этишга қаратилган долзарб вазифалар илгари сурилганди. Шу нуқтаи назардан, мазкур йўналишда Пешкў туманида ҳам олиб борилаётган ишлар талаб даражасида эмаслиги танқид остига олинди.\nШунингдек, барча соҳалар қатори қишлоқ хўжалигида истиқболли лойиҳаларни ҳа¬ётга татбиқ этиш, аҳоли турмуш фаровонлигини юксалтириш бўйича белгиланган дастурлар ижроси етарли даражада таъминланмаётганлиги ҳам танқид қилинди.\nСессияда туманда келгусида бажарилиши лозим бўлган вазифаларга алоҳида эътибор қаратилди.\nШунингдек, вилоят ҳокими ҳудудда ишлаб чиқариш, қишлоқ хўжалиги озиқ-овқат маҳсулотларини экспортга йўналтириш, тери хомашёсини қайта ишлаш ва ундан чарм маҳсулотлари ишлаб чиқариш, ирригация-мелиорация ишлари сифатини ошириш, ички йўлларни таъмирлаш, арзон уйлар, ижтимоий объектлар қурилиши борасида қатор амалий таклифларни билдирди. Вилоят мутасадди идора ва ташкилотлари раҳбарларига мавжуд камчиликларни бартараф этиш юзасидан тегишли топшириқлар берилди.\nСессияда ташкилий масала кўрилди. Ўз аризасига биноан Пешкў тумани ҳокими Шавкат Мавлонов вазифасидан озод қилинди. Вилоят қишлоқ ва сув хўжалиги бошқармаси бошлиғи вазифасида ишлаб келаётган Амрулло Ибрагимович Назаров туман ҳокими этиб тайинланди.\nСессия ишида туман фаоллари номидан "Фаттоев" фермер хўжалиги раҳбари Ёқуб Фаттоев, вилоят ер ресурслари ва давлат кадастри бошқармаси бошлиғи Наим Кенжаевлар сўзга чиқ¬ди.


Истеъмолчи вақтни бой бермай, эртаси куниёқ бу ҳақда мурожаат қилиб, автомашинадаги нуқсонни бартараф этишларини талаб қилади. Аммо орадан икки ҳафта ўтса ҳамки, унга тайинли жавоб берилмайди. Таъмирлаш амалга оширилмаганидан кейин истеъмолчи М.Ж. «Damas» учун тўлаган пулини қайтаришларини сўрашга мажбур бўлади. Ҳар иккала талаби бажарилмагач, истеъмолчи ўз манфаатлари ҳимоя қилинишини сўраб Истеъмолчилар ҳуқуқларини ҳимоя қилиш агентлигининг Тошкент шаҳар ҳудудий тузилмасига мурожаат қилади. Мазкур мурожаат юзасидан ҳудудий тузилма томонидан «Uzavto motors» АЖга истеъмолчи билан тузилган шартнома шартлари бузилаётганлиги бўйича сўров хати юборилди. Автомобилдаги нуқсонни аниқлаш учун биринчи навбатда «PIT STOP MOTORS» МЧЖ диллерлик корхонаси томонидан автомобиль сотув олди кўриги ўтказилди. Ҳақиқатан ҳам олди эшикда жиддий нуқсони – оралиқ борлиги аниқланди. Шундай сўнг ҳудудий тузилма кўмаги билан «Damas» автомашинаси «Lux Auto Motors» МЧЖ автосалони томонидан сифатлисига алмаштирилиб, қайта расмийлаштирилди.\nМаълумот ўрнида: ҳуқуқлар тикланишида Ўзбекистон Республикаси «Истеъмолчиларнинг ҳуқуқларини ҳимоя қилиш тўғрисида»ги Қонуннинг 11, 14, 15 ва 23-моддалари. Ўзбекистон Республикасида чакана савдо қоидалари (13.02.2003 йилдаги 75-сон ВМҚ билан тасдиқланган) «ёрдамга» келди.


08:31 / 21.10.2016 | Abduvali | 3300\nАссалому алайкум! Ишим сал оғирлашиб қолди, шунга бир дам солдириб юборай деб бир домлага бордим. У эса ўқиб, кeйин сен 2-3 кун кeлишинг кeрак, йўлинг ёпилиб қолибди деди. Уни гапи тўғрими? Ўзим ва ишим учун қандай дуолар ўқиб юрсам бўлади?\nВа алайкум ассалом! Ўша “домла”нинг гапи бекор гап. Аллоҳ таолонинг тақдири ёпиладиган йўл эмас. Расулуллоҳ соллаллоҳу алайҳи васалламнинг тунда ва тонгда ўқиган дуоларини ўзингизга вазифа қилиб олинг. Тўрт нарсадан ғафлатда қолманг! Шайх Муҳаммад Мутаваллий Шаъровий роҳимаҳуллоҳ айтади: «Тўрт нарсадан ғафлатда қолган тўрт кишига ҳайронман: Биринчиси ғам-ғуссага ботган одам. У қандай қилиб Юнус алайҳиссаломнинг Қуръонда келган, «Лаа илааҳа иллаа анта, субҳаанака, иннии кунту миназ-золимийн» (Сендан ўзга илоҳ йўқ, Сени поклаб ёд этаман! Мен ўзимга зулм қилиб қўйдим) деган дуосидан ғафлатда қолади? Ахир У Зот бу оятнинг кетидан «Биз унинг дуосини ижобат қилдик ва ғам-ғуссадан нажот бердик» демоқда-ку! (Анбиё сураси, 87, 88-оятлар) Иккинчиси катта зарар етган одам. У қандай қилиб Айюб алайҳиссаломнинг Қуръонда келган, «Иннии, массанияд-дурру, ва анта арҳамур-роҳимийн» (Менга оғир зарар етди. Аммо Сен раҳм қилувчиларнинг энг раҳмлисисан) деган дуосидан ғафлатда қолади? Ахир У Зот бу оятнинг кетидан «Биз унинг дуосини ижобат қилдик ва унга етган зарарни кетказдик» демоқда-ку! (Анбиё сураси, 83, 84-оятлар) Учинчиси даҳшатга тушган одам. У қандай қилиб Набий соллаллоҳу алайҳи васаллам бошлиқ мусулмонларнинг «Ҳасбуналлоҳ ва ниъмал-вакил!» (Бизга Аллоҳнинг Ўзи кифоя, У Зот қандай яхши вакил!) деган ғафлатда қолади? Ахир У Зот бу оятнинг кетидан «Улар Аллоҳнинг неъмати ва фазли ила қайтдилар, уларга асло зарар етмади» демоқда-ку! (Оли Имрон сураси, 173, 174-оятлар) Тўртинчиси одамларнинг макрига алданган киши. У қандай қилиб Мусо алайҳиссаломнинг Қуръондаги «Ва уфаввиду амрии илаллоҳ. Инналлоҳа басийрун билъибаад» (Ишимни Аллоҳга топширдим. Албатта, Аллоҳ бандаларни кўриб турувчидир) деган сўзидан ғафлатда қолади? Ахир У Зот бу оятнинг кетидан «Аллоҳ уни уларнинг ёмон макридан сақлади» демоқда-ку? (Ғофир сураси, 44, 45-оятлар). Валлоҳу аълам!\nҚуръон китоби хақида водийлик домлани гапи


Туркистон давлат университети-Ўзбекистон миллий университети\nТуркистон халқ университети салкам икки йил давомида расмий андозадаги университет даражасига ўсиб ўтди. Туркистон ҳукуматининг 1919 йил декабрдаги қарори билан у Туркистон давлат университети (ТДУ) мақомига эга бўлиб, янги босқичга қадам қўйди. Бу бевосита Туркистон ва Россия ўртасидаги муносабатлар ривожидаги ўзгаришлар натижаси эди. Тошкентда университет очилишига ёрдам беришни сўраб Туркистондан Россияга 1917 йил августда шаҳар Думаси раиси М.М.Сосновский бошлиқ биринчи ва 1918 йил апрелда ирофессор А.А.Семенов раҳбарлигидаги иккинчи махсус делегацияни Россия Муваққат ва совет ҳукуматлари қўллаб-қувватлаб, уларга ёрдам бердилар. 1917 йилда Россия Муваққат ҳукуматининг Халқ Маорифи вазири, ундан сўнг совет ҳукуматининг Маориф Халқ комиссарлиги Тошкентда университет очиш учун маълум ташкилий ишларни амалга оширди.\n1918 йил июнда Санкт-Петербург ва Москва шаҳарларида иккита Ташкилий бюро тузилиб, улар шу йилнинг кузида гидротехника ва ирригация соҳаси мутахассиси профессор И.Р.Александров раҳбарлигидаги Туркистон университетининг Москвадаги Ташкилий қўмитаси таркибига Москва ва Санкт-Петербургдаги турли соҳа олимлари жалб этилди. 1919 йил август ойига келиб Туркистон университетииинг Россиядаги ташкилий тузилмаси муайян шаклга эга бўла борди. 1919 йил 30 август куни Туркистон университети профессор-ўқитувчиларииинг умумий йиғилишида университет раҳбариятига сайлов бўлиб, унда проф. Н.А.Димо ректор, проф. А.Э.Шмидт проректор этиб сайланади. Туркистон университетининг иккинчи қаноти Санкт-Петербург ва Москва олий ўқув юртлари профессор-ўқитувчилари асосида мана шу кўринишда Москвада ташкил топди. Унинг биринчи қаноти эса бу пайтда Тошкентда фаолият кўрсатмоқда эди. Эндиги вазифа шу икки қанотни ўзаро бирлаштириш асосида университетни кучайтиришдан иборат эди. Шундан сўнг Москвадан бирин-кетин бешта поезд Тошкентга жўнатилади. Университетнинг Тошкент ва Москва қисмларииинг бирлашиши тўққиз ойга чўзилади.\nСоветлар ҳукмронлиги даврида бутун Ўзбекистон тарихи каби ТДУ тарихи ҳам сохталаштирилди. Коммунистик мафкура тарихда бўлмаган «тарих»ни ўйлаб топди. Шунинг учун давлат аҳамиятига эга бўлган ҳужжатлар ҳам мантиққа зид мазмунга эга бўлди. Мана шулардаи бири Россия Совет Федератив Социалистик Республикаси (РСФСР) Халқ Комиссарлари совети раиси В.И.Ленин 1920 йил 7 сеитябрда имзолаган, Тошкентда Туркистон давлат университетини ташкил этиш ҳақидаги декрет бўлди. Бу декрет «Известия» гезетасида 11 сентябрда эълон қилиниши биланоқ, Тошкентда унга нисбатан таажжуб ва, ҳатто, норозилик пайдо бўлади. Биринчидан, декретнинг биринчи бандида «Тошкент шаҳрида университет таъсис этилсин» дейилишининг ўзи одоб ва холислик жиҳатидан ноўрин эди. Чунки бу пайтда Тошкентда Туркистон университети расман ташкил топиб, фаолият юритаётган эди. Шунинг учун ҳам Туркистон АССР Халқ Комиссарлари Совети 1920 йил 25 сентябрда қарор қабул қилиб, унда «Марказда эълон қилинган декрет Туркистон Республикаси конституциясига зид» эканлигини кўрсатди. Иккинчидан, декретнинг иккинчи бандида: «Туркистон давлат университети бевосита РСФСР Маориф Халқ Комиссариати тасарруфида бўлади», деб айтилган бўлса-да, университет амалда унинг тасарруфига ўтмади. Учинчидан, декретнинг учинчи бандида: «Университетнинг маблағ таъминоти шу комиссариат сметасидан ажратилади», деб кўрсатилган бўлишига қарамай, РСФСР университетни маблағ билаи таъминламади. РСФСР декретидан кейин ҳам ТДУ маблағ билан ерли ҳукумат томонидан таъминланди. Масалан, 1921 йил 17 сентябрда Туркистон Халқ Комиссариати қуйидагича қарор қабул қилади: «Туркистон давлат университети тиббиёт, қишлоқ хўжалиги, техника, ижтимоий, педагогика, ишчи ва ҳарбий факультетлардан иборат таркибда талабаларнинг умумий сони 3500 дан оширилмай, яшаб қолиши зарур деб топилсин...»\n1920 йил 15 октябрда илмий кенгашларнинг бирлашган йиғилишида ректор сайловини ўтказишда келишмовчилик юз беради. Шу сабабдан сайлов кечиктирилиб, Г.НЛерданцев (Тошкент) ва Н.А.Димо (Москва) - икки ректор тенглик асосида университетга раҳбарлик қиладиган бўлади. Шу тариқа университетда «икки ҳокимиятчилик» шаклланади. Бундан ташқари, коммунистлар ўз мафкураси ҳукмронлигини ўрнатиш, сиёсий ва маъмурий раҳбарликни қўлга олиш учун бошлаган ҳаракат ҳам университетдаги вазиятни анча мураккаблапггиради. Уларнинг кураш ҳаракати талабалар таркибини «йўқсиллаштириш», «буржуа олимлари»ни эса коммунистик дунёқарашга бўйсундириш байроғи остида бўлди.\n1920 йил 15 декабрда университет ректорлигига иккинчи марта бўлган сайловда коммунистик диктатурага қаршилик кучайди. Комячейка университет ректори лавозимига проф. Н.А.Димони таклиф этади. Аммо кўпчилик унинг номзодини қўлламайди. Шундан сўнг 19 декабрда ректорликка учиичи марта сайлов бўлиб, В.Б.Буш ректор, Н.И.Лебедииский ва К.Т.Хурушчевлар проректор лавозимларига сайланадилар. Бироқ, бунга коммунистик фирқа ташкилоти ячейкаси раиси талаба Ф.АСолькин норозилик билдиради ва Халқ Маорифи Комиссарлигидан сайлов натижаларини тасдиқламасликни талаб этади. Ниҳоят, 26 декабрда коммунистларнинг тазйиқи остида ректорликка тўртинчи марта сайлов ўгказилиб, ректор лавозимига техника факультети талабаси 24 ёшли Ф.АСолькин сайланади.\n1920 йилдаги статистик маълумотга кўра, Туркистон давлат университетида олтита (тиббиёт, физика-математика, ижтимоий иқтисод, техника, тарих-филология ва ишчи) факультет фаолият юрита бошлаган. Жами талабалар сони 2671 нафар бўлиб, уларнинг орасида 24 миллат вакили бўлган: руслар - 1076, яҳудийлар - 368, арманлар - 83, ўзбеклар - 7 кишини ташкил этган.\nМаҳаллий хўжалик ва ҳуқуқ факультетини 1922 йилда - 32 киши, 1923 йилда -39 киши битириб чиқади. Техника факультети 1921-22 ўқув йилида қурилиш муҳандислари, кон, механика, электромеханика ва гидротехника бўлимларига эга эди. 1922 йилда бу факультет мелиорация муҳандислари факультетига айланади. Унда сув ва мелиорация бўйича мутахассислар тайёрлаш белгиланди. Буни РСФСР Маориф Халқ комиссарлиги 1924 йил охирига келиб маъқуллайди. Шу йили факультет дастлабки етти муҳандисни тайёрлаб чиқаришга муваффақ бўлади.\nМелиорация муҳандислари факультети асосий эътиборни қишлоқ хўжалигиии ва айниқса, пахтачиликни ривожлантириш учун зарур бўлган мутахассисларни тайёрлашга қаратади ва тез орада бу соҳада бир қадар муваффақиятга эришади.\n1919 йил февралда очилган ишчи факультети вақт ўтипш билан кенгайди. Унинг талабалари алоҳида ижтимоий-сиёсий имтиёзларга эга бўлдилар. 1922 йил февралда Эски шаҳарда ишчи факультетининг мусулмон бўлими очилади. Шайхонтоҳур масжиди ёнидаги мадрасада иш бошлаган бу бўлимда фақат ерли миллат вакиллари ўқиши мумкин бўлди. Лекин улар ишчи факультетининг ҳақиқий талабаси бўлиши учун икки йил тайёрлов курсида рус тилини ўрганиши, пгундан сўнг университетнинг бирор факультетига ўқишга киршп учун ипгчи факультетида яна уч йил ўқииш лозим эди. Хуллас, мусулмонлар университетга киришлари учун икки поғонали беш йиллик тайёрлов босқичини ўтаб, пгундан кейин олий малакали мугахассис бўлиш учун яна беш йил ўқиши керак эди.\nИшчи факультети тингловчиларининг сони йил сайин ўсиб борди. Улар 1920 йилда - 153 кипшни, 1921 йилда - 368 кипшни, 1922 йилда - 460 кишини, 1923 йилда 784 кишини ташкил қилди. 1921 йилда биринчи бўлиб 51 киши, 1922 йилда 60 киши битириб, университетнинг асосий факультетларига ўқишга кириш имкониягига эга бўдди. Уларнинг орасида 30 га яқин мусулмон миллатлари вакиллари, жумладан, 18 нафар ўзбек бор эди.


СОҲИБҚИРОННИНГ АДОЛАТЛИ БОШҚАРУВ ТИЗИМИ - Uzbegim | Uzbegim\nPosted on 04/04/2015 By admin History, Hot news, Uzbekistan\nАмир Темур жаҳон давлатчилиги тарихда ёрқин из қолдирган буюк сиймолардан биридир. У ўзининг 35 йиллик ҳукмронлиги даврида бутун келажак авлодларга намуна бўладиган давлат ва унинг бошқарув тизимини яратди. Салтанат соҳиби ҳокимияти бошқаруви Қурултой ва Давлат Кенгаши, маслаҳату машваратлар, тадбирлар билан олиб борилар эди. Адолатсиз қарор қабул қилинишига йўл қўйилмасди.\nТемур салтанатида давлат бошқарувини “Буюк Девон” деб аталмиш девонда девонбеги олиб борган. Девонбеги ўз қўли остидаги ўнга яқин девонликлар (вазирликлар) фаолиятини тартибга солиб турган. Масалан, ташқи ишлар вазирлиги “Девони иншо”, “Девони расоил”, “Элчилик девони” каби номлар билан иш юритган. Манбааларда шу номлар ҳам кўп қайд этилган. Бу вазирлик хорижий элчиларни қабул қилади, чет мамлакатларга элчилар юборади. Ташқи савдо, адабий ва маданий алоқалар ўрнатади. Чегара низоларини ҳал этади. Давлат божини ундиради. Шунингдек, уруш ва сулҳ масалалари билан ҳам шуғулланган.\nДавлат корхоналари вазирлигига Самарқанд шаҳрида жойлашган, камида минг нафар усталар ишлайдиган корхона ҳам бўйсунган. Пул зарбхоналари ҳам шу вазирлик тасарруфида бўлган. Устахонада йил бўйи тўхтамай совут, дубулға, ўқ-ёй, қилич, қалқон, найза, шамшир, ратаандоз, ўзиотар манжалиқ каби қуроллар ясалган. Яна бу вазирлик Амир Темур буйруғига кўра амалга оширилаётган қурилишларнинг барчаси иштирок этган.\nСоҳибқирон дунё ҳуқуқ тарихида биринчи марта махсус амалдор шахс – “Аризачи беги” лавозимини таъсис этган. Бу мансабдор шахс аҳоли ва мансабдор шахслардан, сипоҳийлардан тушаётган ариза, шикоят ва таклифларни қабул олган. Аризаларни кўриб чиқиш муддати бир ҳафта бўлган. Ҳафта якунида ариза ёзган кишига жавоб берилган. Кечиктириб бўлмайдиган ишлар бўйича шу куни жавоб қайтарилган ва тегишли чора кўрилган. Аризачи беги асосан мансабдор шахсларнинг хиёнати, суиистеъмолликлари тўғрисидаги аризаларни қабул қилиб олган бўлса, кейинчалик салтанат кенгайиб боргани сари, аризалар ҳам кўпайган. Масофа ҳам катталашган.\nАдлия девони ариза, шикоят, таклифлар масаласи билан шуғулланган. Мамлакатдаги барча амалдорларни, айниқса қозиларни текшириб, назорат қилиб турган. “Қаттиқ синов” яъни аттестациядан ўтказган.\nАмир Темур ўрнатган давлат бошқаруви адолатли ва илғор бошқарув шакли эди. Биз миннатдор авлодлар буюк аждодимиз Амир Темур бобомиз билан ҳар қанча фахрлансак арзийди.


10та сақлашга оид хато кийимларни тезроқ эскиртиради | LifeHaq.uz\n10та сақлашга оид хато кийимларни тезроқ эскиртиради\nҲар биримиз кийимларни сақлаш заруратига тўқнаш келганмиз, аммо буни тўғри қилиш ҳақида ҳамма ҳам ўйланмайди. Баъзан шу сабабли қимматли ва севимли буюмларимиздан айриламиз. Бугун кийимларингизни яхши ҳолатда сақлашни истасангиз, йўл қўйиш мумкин бўлмаган хатолар ҳақида сўзлаб берамиз.\n1. Мавсумий кийимларни нотўғри парваришлаш\nМавсумий кийимларни сақлашга қўйишдан аввал устки кийимни албатта кимёвий тозалашга беринг. Ҳеч қачон ифлос кийимларни шкафга олиб қўйманг, чунки шубалар рангини йўқотиб, бирламчи кўринишини йўқотиши, чарм буюмлар эса эластиклиги ва ялтирашини йўқотиши мумкин. Шунингдек, сақлашдан аввал буюмларга зараркунандаларга қарши махсус воситалар билан ишлов бериш керак.\n2. Барча буюмлар учун вакуумли халталар\nҲозирда вакуумли халталар анча оммалашган, аммо табиий чарм ва мўйна учун бундай сақлаш усули мақбул эмас, чунки ҳаво кирмаганлиги туфайли буюм “димиқиб қолади”, нохуш ҳид пайдо бўлади, юзадаги деталлар ёпишиб қолади, мўйналар шикастланади.\n3. Нотўғри танланган илгичлар\nҲеч қачон илгичларга пул аяманг. Шкафингизда илгич атиги 5та, кийимлар эса 10 баробарга ортиқ бўлса, бу яққол тартибсизликдир: дарҳол дўконга югуриб, етмаган илгичларни сотиб олиш зарур. Шунингдек, бир нечта кийим устма-уст илиниши ҳам мумкин эмас: битта илгичга 5-7та комплект осилса, кийим ғижим бўлади ва “нафас олмайди”.\nКийимларнинг енглари кейинчалик шишиб қолмаслиги учун уларнинг ўлчамига мос илгичларни олинг.\nИлгичлар кийимнинг оғирлиги ва турига мос бўлиши керак: оғир шуба ва пальтоларни кичкина ва ингичка илгичларга, шунингдек нозик матодан тайёрланган кўйлакни эса эски ёғоч илгичга илманг.\n4. Свитерлар ва трикотажни нотўғри сақлаш\nТрикотаж ва жундан ишланган кийимларни илгичларда сақлаш мумкин эмас: бундай ҳолатда улар чўзилиб, шаклини йўқотади. Юмшоқ свитерлани сақлаш учун тор бўлмали матодан ишланган илма жавонлар тўғри келади. Жун свитер алоҳида жавонда тахланган ҳолда ўзини яхши ҳис қилади. Устига оғир буюмларни қўйсангиз, унда синиқлар ҳосил бўлади.\n5. Узун кўйлакларни илгичларда сақлаш\nЭтаги шкафнинг полига тегиб турадиган узун кўйлак ва юбкаларни шкафнинг ўзидаги иглакка осган маъқул: шунда улар камроқ ғижим бўлади ва ортиқча дазмол уришга тўғри келмайди.\n6. Шимларни нотўғри сақлаш\nЗамонавий гардеробларда илгичлар учун мўлжалланган анъанавий илгакдан ташқари, кўпинча тортиладиган илгаклар ҳам бўлади. Бироқ жун ва трикотаж букиладиган жойидан чўзилади, қисқичли илгичлардан фойдаланганда эса юмшоқ матода излар қолиши мумкин. Шунинг учун шимларни узоқ вақт сақлашнинг энг яхши усули шимнинг почасини кенглиги бўйлаб қисадиган илгичдир.\n7. Бюстгалтерларни буклаб қўйиш\nБюстгалтерларни бундай тахлаш орқали кўкракни тутиб туриш ва унинг гўзаллигига урғу бериш вазифаси юкланган буюмнинг фасонини бузиб қўясиз. Бюстгалтерларни тўғри тахлаганда иккала косача тагидаги ва устидаги бюстгалтерларнинг косачаларига мос тушиши керак.\n8. Жавондан илгич ўрнида фойдаланиш ва аксинча\nНозик матодан тикилган кўйлаклар ва блузаларни уларнинг ўлчамига мос илгичларга осиш, трикотаж ва жун буюмлар эса чўзилиб кетмаслиги учун тахлаб жавонга қўйиш керак.\n9. Бир нечта кийимни бунга мос бўлмаган илгичларда сақлаш\nБитта илгичга бир нечта кийимни илиш энг ёмон фикрдир. Сиз шкафда жойни тежаймайсиз, аммо пастда осилган кийимни ғижим қиласиз. Фақатгина кўп босқичли илгичларга бир нечта кийимларни илиш мумкин.\n10. Тақилмаган тугмалар ва замоклар\nКийимни илгичга осгач, замоклар ва тугмаларни тақишни унутманг. Шунда буюмларингиз камроқ ғижим бўлади ва ўз шаклини сақлаб қолади.\n09/05/2020 11:29:42 44 0 Манба: adme.ru\n6 маслаҳат спорт кийимларини тўғри ювишга ёрдам беради\nСпорт кийимингизнинг тоза ва саранжом қиёфасини сақлаб қолишга ёрдам берадиган бир нечта фойдали маслаҳат.


Темир йўл чипталари харид қилишда VISA...\n04.03.2018 10:11 0 227\n«Ўзбекистон темир йўллари» АЖ томонидан йўловчи ва ўз мижозларига сервис хизматини янада яхшилаш борасида режали ишлар олиб борилмоқда. Жумладан, тўловларни амалга ошириш учун янги тизим ишга туширилмоқда.\n«Ўзбекистон темир йўллари» ахборот хизматининг хабарига кўра, яқин орада чипталарни сотиб олиш ёки унинг учун тўловни амалга ошириш учун VISA халқаро тўлов тизимидан фойдаланиш мумкин.\nҲозирги кунда мазкур тизимни жорий этиш ишлари амалга оширилмоқда ва у тест режимида ишламоқда.\nVisa Ўзбекистон темир йўллари\nТехнология 19/01, 16:04\nЖамият 14/02, 09:37\nТошкент-Сариосиё-Тошкент йўналишидаги поезд қатновида ўзгариш бўлди


Рўйхатдан ўтмасдан истиқомат қилиш муддати 15 кун этиб белгиланди - UzNews.uz\nТегишли фармон президент томонидан имзоланган.\nАдлия вазирлигининг хабарига кўра, 2020 йилнинг 1 сентябрь кунидан бошлаб:\n- Ўзбекистон фуқароларининг доимий яшаш ва вақтинча турган жойи бўйича рўйхатдан ўтмасдан истиқомат қилиш муддати 15 кун ҳисобланади;\n- доимий яшаш ва вақтинча турган жойи бўйича рўйхатга олишни расмийлаштириш 1 кун ичида амалга оширилади;\n- Ўзбекистон фуқароларини доимий яшаш жойи бўйича рўйхатга олишда аввалги доимий яшаш жойидан рўйхатдан чиқиш тартиби бекор қилинади;\n- Ўзбекистон фуқароларига доимий яшаш жойи бўйича рўйхатга олинишини расмийлаштиришда паспорт, уй дафтари ёки хонадон карточкасига рўйхатга олиш штампини босиш амалиёти бекор қилинади;\n- ҳарбий хизматга мажбурларнинг доимий яшаш жойи бўйича рўйхатдан олинишда мудофаа ишлари бўлимларига ҳарбий ҳисобдан чиқиш ва ҳарбий ҳисобга туриш учун бориш тартиби бекор қилинади;\n- Ўзбекистон фуқароси томонидан солиқ идораларида ҳисобга олинган ижара шартномаси ҳақида маълумот тақдим этилганда вақтинча турган жойи бўйича рўйхатга олинишда уй-жой эгасининг розилиги талаб этилмайди.\nШунингдек, болага туғилганлик тўғрисида гувоҳномани расмийлаштириш чоғида отаси ёки онасининг доимий яшаш жойи бўйича рўйхатдан ўтган манзилига идоралараро электрон ҳамкорлик орқали маълумотларни киритиш йўли билан доимий яшаш жойи бўйича рўйхатга олиш тартиби жорий қилинади.


Колонияда қисқа муддатли учрашувга кимлар кела олади? Ёки маҳкум Акром Малик бу учрашув ҳуқуқидан нега тўла фойдалана олмаяпти? — Sof.uz\nЖАҲОН 177,029,490 161,211,051 3,827,721\n17.02.2020 07:13 797 Ўзбекистон\nАдвокатлар Ф.Мустонов ҳамда Т.Жуманиязовларнинг айтишича, уларнинг ҳимоясидаги маҳкум Акром Маликка уни кўргани келган дўстлари билан қисқа муддатли учрашув учун рухсат берилмаяпти.\nЎзбекистон Республикаси Жиноят ижроия кодексининг 76-моддаси “Маҳкумларнинг учрашувлари” деб номланади. Унга кўра, “Озодликдан маҳрум этишга ҳукм қилинган шахсларга қисқа муддатли ва узоқ муддатли учрашув ҳуқуқи берилади. Маҳкумларга қариндошлари ёки бошқа шахслар билан муддати тўрт соатгача бўлган қисқа муддатли учрашувга рухсат берилади”.\nМаҳкум Акром Маликнинг ҳолидан хабар олгани келган филология фанлари докторлари, профессорлар Р.Зоҳидов, А.Тилавов, шоира М.Шодмонова, ҳуқуқбон А.Турғунов, маҳкумнинг дўсти К.Юсуповлар қисқа муддатли учрашув рухсатини олишолмаган. Уларга қуйидаги важлар кўрсатилган:\n1) филология фанлари доктори, профессор, таниқли навоийшунос Р.Зоҳидовнинг "эски праваси" унинг шахсини тасдиқловчи ҳужжат ҳисобланмагани учун;\n2) таниқли шоира М.Шодмонова маҳкумга "бегона аёл" бўлгани учун;\n3) дўсти, халқаро иқтисодчи дипломи бор, магистр даражасидаги К.Юсупов якшанба (дам олиш куни) иш вақтида келгани ва маҳкумнинг соқоли бироз қорайиб ўсиб қолгани учун улар қисқа муддатли учрашувга кира олмай қайтиб кетганлар.\nАммо А.Тилавов ҳамда А.Турғуновлар бирор сабабсиз қисқа муддатли учрашувга қўйилмаган.\nАдвокат Ф.Мустоновга кўра, аввал унинг ҳимоясидаги Акром Малик барча дўстлари билан қисқа муддатли учрашувга чиқиб келган, аммо яқинда маҳкум Акром Маликов жазо ўтаётган 48-сонли манзил-колонияга (эски 69) янги раҳбар подполковник Ж.Жумабоев келгач вазият ўзгарган. Мазкур манзил-колонияда фаолият юритувчи тезкор бўлим бошлиғи ҳамда Беҳзод Қодировларга кўра "маҳкумларнинг яқин қариндошларигагина қисқа муддатли учрашув рухсати бор, бошқа шахсларга бу учрашув қатъиян таъқиқланган, буни 48-сонли манзил-колониянинг янги раҳбари, подполковник Жамолиддин Жумабоев шахсан буюрган ва ҳеч ким буни буза олмайди".\nФ.Мустоновнинг айтишича, "бирор мансабдорнинг ички буйруғи Қонундан устун бўла олмайди. Қонунда эса маҳкумлар қариндошларидан бошқа шахслар билан ҳам қисқа муддатли учрашувга чиқишлари мумкин". Шу сабабли, Ф.Мустонов 48-манзил-колония бошлиғи, подполковник Ж.Жумабоевдан мазкур ички буйруғи учун қонуний асос сўраб мурожаат қилишини билдирди.\n2016 йил 22 июлдан буён қамоқда сиёсий айблов билан ўтирган ёш навоийшунос, собиқ блогер, иқтидорли шоир Акром Маликнинг кайфияти, соғлиги, қонуний ҳуқуқларининг дахлсизлиги кўпчиликнинг диққатида турган жиддий масаладир. Шундоқ қийин руҳий ҳолатда ёш умри, илми ва иқтидори панжара ортида хазон бўлаётган ижодкор, адабиётшуносга Қонундан ташқаридаги бу таъқиқ оғир таъсир қилгани аниқ. Ҳолбуки, бундай инсонларни ҳар томонлама қўллаб-қувватлаш, салоҳиятини халқимиз равнақига хизмат қилиши учун шароит ҳозирлаш ҳукуматимизнинг бош мақсадларидан биридир.\nP.S. Ўзбекистон жазони ижро этиш муассасаларидан келаётган хабарларга кўра, охирги кунларга маҳкумларга муносабат ўзгарган, аввалги оғир жазо чоралари қайтаётгани кузатилмоқда. Шунингдек, назорат ҳам қатъийлашгани айтилмоқда.\nжазо муаммо қамоқ Акром Малик Жазони ўташ муассасалари колония\n12.06 10:48 1227\nКеча, 23:30 1022\n19.12 22:32 2000 Колумнистлар\n20.11 18:37 1024 Ўзбекистон\n27.08 11:57 1088 Ўзбекистон


ЎзДЖТУда илк бор ташкил этилган “Students` union”га прeзидeнт сайланди\n10:57 / 28.11.2015\n27 ноябрь куни ЎзДЖТУнинг фаоллар залида олийгоҳда илк бор ташкил этилаётган “Students` union”, яъни “ талабалар уюшмаси”га президентлик сайлови бўлиб ўтди. Унда университет ректори Шуҳрат Қаюмов, маъмурият вакиллари, олийгоҳнинг энг иқтидорли ҳамда фаол талабалари, республика ва халқаро олимпиада ғолиблари, шунингдек турли хил номдор стипендия соҳиблари иштирок этишди.\nСайловни олийгоҳ ректори кириш сўзи билан очиб берди ва ўз нутқида уюшма, унинг келгусидаги фаолияти, талабаларга яратиладиган имкониятлар ҳамда улардан талаб қилинадиган улкан масъулиятлар ҳақида гапириб ўтди. Тадбирда факультетлар орасида ўтказилган сайловларда етарли овоз тўплай олган 17 нафар талаба ўзларининг келажакда амалга оширмоқчи бўлган ишлари, ғоя ва таклифлари акс эттирилган презентацион чиқишлари билан иштирок этишди.\nОвоз берувчилар тўлдирилган бюллетенларни махсус қутиларга ташладилар. Натижалар шу заҳотиёқ ҳайъат аъзолари томонидан кўриб чиқилиб, эълон қилинди. Унга кўра, холисона ва қизғин руҳда кечган сайловда номзодлар орасида энг кўп овоз тўплаган Жаҳонгир Турсунов уюшма президенти этиб сайланди. Тадбир сўнггида университет ректори сўзга чиқиб, ғолибни табриклаб, уюшманинг келгусидаги фаолиятига омадлар тилаб, талабаларга бўлган ишончи жуда юқори эканлиги ва улар университет мавқейини жаҳон миқёсига кўтара олишларига ишончи комил эканлигини яна бир бор таъкидлаб ўтди.\nРустамбек ЭШБEКОВ, ЎзДЖТУ халқаро журналистика факультети талабаси


Б.Мусаев: Ўзбекистон ҳукумати миллатнинг мусибатидир\nШайбон Бир ярим ойдан ошдики, Интернет сайтларида жамиятшунос Баҳодир Мусаевнинг “Хулқсизлик давлатчилик кушандасидир” сарлавҳали туркум таҳлилий мақолалари эълон қилиб бориляпти.\nМазкур мақолалар кўпчилик зиёлилар, сиёсатшунос ва мухолифат вакиллари томонидан зўр қизиқиш билан қарши олинмоқда. Баъзилар мақолаларда муаллиф бироз эҳтиросга берилганини таъкидласа, айримлар Ўзбекистон сиёсий-ижтимоий ҳаётидаги ўзгаришлар чуқур таҳлил қилинганини айтмоқда.\n“Озодлик” мухбири билан суҳбатда бўлган Б.Мусаев ўз мақолаларига бироз бошқача баҳо берди. Унинг сўзларига қараганда, ҳар сафар мақолаларда тўхталиб ўтиш лозим бўлган муҳим масалалар қолиб кетяпти, шунинг учун уларни мукаммал деб бўлмайди.\nНега мақолаларингизда ҳукуматни миллатнинг мусибати сифатида баҳолайсиз, бунга асос борми, деган саволга жамиятшунос қуйидагича жавоб берди:\n“Ҳукумат тепасида айнан ҳозирги раҳбарларнинг туриши чиндан ҳам халқнинг мусибатидир. Бу ҳукумат ҳеч қачон кечаги кун кайфиятидан воз кечишга интилмаган, интилмайди ва бу борада аниқ сиёсий иродага эга ҳам эмас. Ҳеч кимга сир эмас, бугун бизда демократияга мутлақо тескари тузум ўрнатилган.Унинг мафкураси собиқ мустабид сиёсий тузумникига жуда яқин.Шундай экан, бу тузумни халқнинг мусибати, дейишга тўла асос бор”.\nБ.Мусаев айрим халқаро кузатувчиларнинг Ўзбекистондаги бугунги тузум демократия билан боғлиқ айрим масалаларда ижобий ўзгаришларга эришгани тўғрисидаги фикрларга қўшилмаслигини билдирди.Унинг таъкидлашича, ҳукумат ўз шаънига айтилаётган танқидларни мутлақо қабул қилмайди, фуқаролик жамиятининг ўрни ҳақида қандайдир тескари тушунчага эга.Ҳукумат бу институтларни бузғунчи ташкилотлар сифатида қабул қилади.Шунинг учун уларнинг фаолиятига бевосита аралашиб, турли чекловлар жорий этади.Бу ҳолатларни эса ижобий ўзгариш сифатида қабул қилиб бўлмайди.\nБ.Мусаевнинг фикрича, фуқаролик институтларига нисбатан бундай кайфиятнинг вужудга келишига сабаб улар мавжуд вазиятни реал баҳолашидир.Бу институтларнинг асл ҳақиқатни кўра билиши, жамият манфаатини устун қўйиши ҳукуматда уларга нисбатан хавотир уйғотган ва салбий муносабатни пайдо қилган.\nБ.Мусаев Ўзбекистонда Грузия ва Украинадаги каби “гул инқилоблари” бўлмаслигига ишонишини маълум қилди.\n“Бу ерда (Ўзбекистонда) аллақачон зараркунандалар исёни бўлиб ўтган.Яъни зараркунандалар ҳар бир ҳужайрамизга ўрнашиб олган.Шунинг учун турли кўринишдаги инқилоблар ҳақида гапириш хомхаёлдир”, - деди Б.Мусаев.


Ўшни тиклаш дирекцияси молиявий қонунбузарликларда айбланмоқда\nЎш ва Жалолободни қайта тиклаш давлат дирекцияси раҳбари Жантўра Сатибалдиев ўзи бошчилик қилаётган муассасадаги камчиликлар аллақачон бартараф қилинганини таъкидламоқда.\nЎш ва Жалолободни қайта тиклаш давлат дирекцияси йўл қўйган қонунбузарликлар Қирғизистон Ҳисоб палатаси томонидан аниқланди.\nЎшлик Хайрулло ака 2010 йил июн ойидаги қирғинда уйсиз қолган кўплаб ўзбеклардан бири. Унинг айтишича, Ўш ва Жалолободни қайта тиклаш давлат дирекцияси 2011 йилда қурилиши керак бўлган 72 квадрат метр уйлар уста ҳақига 60 минг сўмдан ҳақ белгилаган, бироқ бу маблағ қурувчиларни қониқтирмаяпти:\n- Усталар: “Ҳеч бўлмаганда, 30 минг сўм қўшиб, 90 минг сўм қилиб беринглар” деб рози бўлишмаяпти. Имконияти бор айрим одамлар усталарнинг тушлигига бир коса овқат қилиб бера олади, баъзилар эса шуни ҳам қилиб бериша олмаяпти, - дейди Хайрулло ака.\nУнинг айтишича, Ўш шаҳрида қурилиш ишлари кеч бошлангани учун кўплаб одамлар қурилишнинг янада кечикишидан қўрқиб, бу муаммо юзасидан давлат дирекциясига ҳозирча арзланмаган.\nЎшликлар 2011 йилда қурилиш ишлари учун Ўш ва Жалолободни қайта тиклаш дирекцияси томонидан оз маблағ ажратилганини айтаётган бир пайтда Қирғизистон Ҳисоб палатаси мазкур дирекцияни ўз ходимлари маоши учун 10 миллион 300 минг сўм маблағни ўринсиз сарфлаганликда айблаб чиқди.\nБироқ Ўш ва Жалолободни қайта тиклаш давлат дирекцияси раҳбарияти бу айбловларга қўшилмайди ва буни манфаатдор шахслар томонидан уюштирилган сиёсий буюртма сифатида баҳолайди:\n- Ҳеч ким ортиқча пул олган эмас, бу нотўғри маълумот. Фақат йил бошида маошлар ҳисобланаётган пайтда техник хато бўлган. Бу камчилик топилганидан кейин биз айтилган маблағни давлат бюджетига қайтарганмиз. Кечаги йиғилишда Ҳисоб палатаси ҳам: “Йўл қўйилган барча хатолар тузатилди”, деб айтган. Энди нима учун бундай маълумот қайтадан тарқатилаётганини тушунмаяпман. Бу масалани манфаатдор томонлар қайта-қайта кўтараяпти, - дейди дирекция раҳбари Жантўра Сатибалдиев.\nМаълумотларга кўра, жаноб Сатибалдиев раҳбарлик қилаётган дирекцияда 53 ходим ишлайди. Дирекциядаги энг кам ойлик маош фаррошларга - 5 минг сўм (110 АҚШ долларидан кўпроқ), энг кўп иш ҳақи эса раҳбарлик лавозимида ишловчиларга - 43 минг сўм (қарийб 1000 АҚШ доллари) қилиб белгиланган.\nАйни пайтда Қирғизистон Ҳисоб палатаси матбуот котибаси Гулмира Киртенова Ўш ва Жалолободни қайта тиклаш давлат дирекцияси томонидан йўл қўйилган камчиликлар майда хатолар эмас, деган фикрда.\n- Бизнинг ҳужжатларда шу ҳолат фош қилинган. Албатта дирекция бунга эътироз билдириши мумкин. Лекин текширув натижасида бу ҳолат исботланди. Бу борада акт тузилиб, томонлар қўл қўйишган. Актда кўрсатилган барча ҳолатлар қўпол қонунбузарликлар бўлиб ҳисобланади. Майда камчиликлар деб қаралган хатолар эса актдан олиб ташланган, - дейди Гулмира Киртенова.\nҲисоб палатаси дирекциянинг “Ўш ва Жалолободда қурилаётган кўп қаватли уйлар қурилиш ишларига сарфланади” дея давлатдан қўшимча яна 41 миллион (салкам 1 миллион АҚШ доллари) сўм олганини ҳам аниқлаган. Текширув натижасида ушбу маблағнинг 35 миллион сўмдан ортиғи (тақрибан 800 минг доллар) давлатга қайтарилган.\nБироқ Ўш ва Жалолободни қайта тиклаш давлат дирекцияси раҳбар ўринбосари Мўлдўбасар Эркебаев бу каби англашилмовчиликларга ўз вақтида барҳам берилганини айтади:\n- 2010 йилда 32 миллион 600 минг ва 2011 йилнинг 1-чорагида 8 миллион 460 минг сўмга қурилиш ишлари ортиқча кўрсатилган, деб айтишмоқда. Бироқ бир объектни қуриш бўйича қанча нархга шартнома тузган бўлсак, компаниялар шу асосдагина иш қилишади. Бажарилган иш учун “ортиқча сарфланган” деган маблағни эса биз бажарилган ишлар учун кейин берилувчи харажатлар ҳисобидан қисқартириб тўғрилаб қўйганмиз, - дейди Мўлдўбасар Эркебаев\nЎш ва Жалолободни қайта тиклаш давлат дирекцияси 2010-йилги Ўш қирғинидан кейин тузилган бўлиб, давлат хазинаси ва халқаро донорлар томонидан молиялаштирилади.


Акмал Саидовнинг ҳуқуқлари аъло даражада, оддий фуқароларники эса...\n17 май 2021, Тошкент вақти: 09:09\nЎзбекистон инсон ҳуқуқлари миллий маркази Умумжаҳон инсон ҳуқуқлари декларацияси қабул қилинганининг 60 йиллиги мамлакатда кенг нишонланаётганини билдирди.\nМиллий марказ маълумотига кўра, мамлакат парламенти томонидан инсон ҳуқуқлари ва эркинлигига тааллуқли 300дан зиёд қонунчилик ҳужжатлари қабул қилинган.\nМарказ ходимаси Фарида Бақоеванинг айтишича, Ўзбекистонда ўлим жазоси бекор қилинганига қарамай, мамлакат ҳозирча бу ҳақдаги халқаро ҳужжатга қўшилмаган. Айни пайтда бу ҳужжатга қўшилиш ҳаракати бошланган. Мамлакат болалар ҳуқуқлари ҳақидаги айрим конвенцияларга қўшилишни ҳам режалаштирмоқда.\n“Умумжаҳон инсон ҳуқуқлари декларация қабул қилинган кунни нишонлаш юзасидан махсус режа тузилган. Йил мобайнида ҳамма ишлар мана шу режа бўйича бажарилади. Халқаро ташкилотлар билан алоқаларни яхшилаш, кучайтириш каби масалалар жуда кўп”,- деди Ф.Бақоева.\nМустақил ҳуқуқ ҳимоячилари эса турли тадбирларни режалаш билан инсон ҳуқуқлари поймол этилиши ҳолатлари камайтиришга эришиб бўлмаслигини айтмоқда. Масалан, кейинги 5 йил давомида биргина “Эзгулик” жамиятига ҳуқуқлари поймол қилинган мингдан зиёд фуқаро мурожаат қилган.\n“Жамиятимизга фуқаролар, асосан, ноҳақ ҳибсга олинганлик, адолатсиз суд жараёнлари, қамоқхоналарда маҳбусларга қийноқлар қўлланилаëтгани, шу билан бирга, иқтисодий инқирозга учраган ташкилотлар ўзларига нисбатан солиқ инспекцияси ëки прокуратура томонидан ноҳақ санкциялар қўйилгани, уларнинг мол-мулклари тортиб олингани юзасидан мурожаат қилади. Ўтган вақт мобайнида жамиятимизга инсон ҳуқуқлари бузилишига оид 1000дан ошиқ мурожаат бўлди”,- дейди “Эзгулик” жамияти раиси Васила Иноятова.\nФарғоналик инсон ҳуқуқлар ҳимоячиси Абдусалом Эргашев эса мамлакатда болалар ҳуқуқлари поймол қилиниш ҳолатлари, айниқса, кўплигини айтади.\n“Болаларнинг билим олиш ҳуқуқи кенг кўламда поймол қилиб келиняпти. Болаларни уларнинг розилигисиз жамоатчилик ва дала ишларига жалб қилиш, болалар меҳнатини эксплуатация қилиш, яъни пахтани яганалашга олиб чиқиш, дарс ўрнига ҳар турли шанбаликлар уюштириш уларни билим олиш ҳуқуқидан маҳрум қиляпти”,- деди А.Эргашев.\nУрганчлик Отаназар Оллаберганов кейинги пайтда фермерлар ҳуқуқларини поймол қилиш кўпайганини бидирди.\n“Фермерлар билан мажбурий шартнома тузилади, мажбурий режалар юкланади. Улар эркин эмас”,- деди О.Оллаберганов.\nСуҳбатдош муслима эса Ўзбекистонда шахснинг диний эркинлик ҳуқуқлари ҳам бузилаётганини таъкидлади.\n“Иккита институтни тугатган бўлишимга қарамай, ҳижобда бўлганим учун мени ҳеч қанақа мактабга ишга олмасдан боғчага ишга олишади. Аëлларга нисбатан таъқиб жуда ҳам кучайган”,- деди муслима.\nЎзбекистон фуқаролари ўз ҳуқуқлари поймол бўлаётганидан шикоят қилаётган бир пайтда БМТнинг Женевада ўтаётган инсон ҳуқуқлари бўйича еттинчи сессиясида Ўзбекистон инсон ҳуқуқлари миллий маркази раҳбари Акмал Саидов мамлакатда инсон ҳуқуқлари аъло даражада экани ҳақида маъруза қилди.